ai4bharat/Pralekha huggingface dataset:
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਪੰਜਾਬ ਦੇ ਕਿਸਾਨਾਂ ਦੇ ਖਾਤੇ ਵਿਚ ਉਨ੍ਹਾਂ ਦੀ ਕਣਕ ਦੀ ਫਸਲ ਦੀ ਵਿੱਕਰੀ ਲਈ ਤਕਰੀਬਨ 22,215.93 ਕਰੋੜ ਰੁਪਏ ਪਹਿਲਾਂ ਹੀ ਸਿੱਧੇ ਤਬਦੀਲ ਕੀਤੇ ਜਾ ਚੁੱਕੇ ਹਨ
ਇਹ ਪਹਿਲੀ ਵਾਰ ਹੈ ਕਿ ਪੰਜਾਬ ਦੇ ਕਿਸਾਨ ਆਪਣੇ ਬੈਂਕ ਖਾਤਿਆਂ ਵਿਚ ਸਿੱਧੀ ਅਦਾਇਗੀ ਪ੍ਰਾਪਤ ਕਰ ਰਹੇ ਹਨ
ਭਾਰਤ ਸਰਕਾਰ ਅਧੀਨ ਐਫਸੀਆਈ ਅਤੇ ਹੋਰ ਏਜੰਸੀਆਂ ਨੇ 10 ਮਈ, 2021 ਤੱਕ ਕੇਂਦਰੀ ਪੂਲ ਵਿਚ 341.77 ਲੱਖ ਮੀਟ੍ਰਿਕ ਟਨ ਕਣਕ ਦੀ ਖਰੀਦ ਕਰ ਲਈ ਸੀ ਜਦਕਿ ਇਸੇ ਅਰਸੇ ਦੌਰਾਨ ਪਿਛਲੇ ਸਾਲ 252.50 ਲੱਖ ਮੀਟ੍ਰਿਕ ਟਨ ਕਣਕ ਖਰੀਦੀ ਗਈ ਸੀ
ਰੱਬੀ ਮਾਰਕੀਟਿੰਗ ਸੀਜ਼ਨ 2021-22 ਦੌਰਾਨ ਐਮਐਸਪੀ ਆਪ੍ਰੇਸ਼ਨ ਪੂਰੇ ਜ਼ੋਰਾਂ ਤੇ ਹਨ
ਮਿਸ਼ਨ "ਇਕ ਰਾਸ਼ਟਰ, ਇਕ ਐਮਐਸਪੀ, ਇਕ ਡੀਬੀਟੀ" ਠੋਸ ਰੂਪ ਧਾਰਨ ਕਰ ਰਿਹਾ ਹੈ
ਇਹ ਪਹਿਲੀ ਵਾਰ ਹੈ ਕਿ ਪੰਜਾਬ ਦੇ ਕਿਸਾਨ ਆਪਣੀ ਕਣਕ ਦੀ ਫਸਲ ਦੀ ਵਿੱਕਰੀ ਲਈ ਆਪਣੇ ਖਾਤਿਆਂ ਵਿਚ ਸਿੱਧੀ ਅਦਾਇਗੀ ਪ੍ਰਾਪਤ ਕਰਨੀ ਸ਼ੁਰੂ ਕਰ ਰਹੇ ਹਨ। ਤਕਰੀਬਨ 22,215.93 ਕਰੋੜ ਰੁਪਏ ਪੰਜਾਬ ਦੇ ਕਿਸਾਨਾਂ ਦੇ ਖਾਤੇ ਵਿਚ ਸਿੱਧੇ ਤਬਦੀਲ ਕੀਤੇ ਜਾ ਚੁੱਕੇ ਹਨ।
ਚੱਲ ਰਹੇ ਰੱਬੀ ਮਾਰਕੀਟਿੰਗ ਸੀਜ਼ਨ  2021-22 ਵਿਚ ਭਾਰਤ ਸਰਕਾਰ ਕਿਸਾਨਾਂ ਤੋਂ ਮੌਜੂਦਾ ਮੁੱਲ ਸਮਰਥਨ ਸਕੀਮ ਅਨੁਸਾਰ ਐਮਐਸਪੀ ਤੇ ਰੱਬੀ ਫਸਲਾਂ ਦੀ ਖਰੀਦ ਜਾਰੀ ਰੱਖ ਰਹੀ ਹੈ।
ਪੰਜਾਬ, ਹਰਿਆਣਾ, ਉੱਤਰ ਪ੍ਰਦੇਸ਼, ਚੰਡੀਗਡ਼੍ਹ, ਮੱਧ ਪ੍ਰਦੇਸ਼, ਰਾਜਸਥਾਨ ਅਤੇ ਹੋਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿਚ ਕਣਕ ਦੀ ਖਰੀਦ ਦਾ ਕੰਮ ਸੁਚਾਰੂ ਰੂਪ ਨਾਲ ਚੱਲ ਰਿਹਾ ਹੈ ਅਤੇ 10 ਮਈ, 2021 ਤੱਕ 341.77 ਲੱਖ ਮੀਟ੍ਰਿਕ ਟਨ ਤੋਂ ਵੱਧ ਦੀ ਖਰੀਦ ਕੀਤੀ ਜਾ ਚੁੱਕੀ ਸੀ ਜਦਕਿ ਇਸੇ ਅਰਸੇ ਦੌਰਾਨ ਪਿਛਲੇ ਸਾਲ 252.50 ਲੱਖ ਮੀਟ੍ਰਿਕ ਟਨ ਕਣਕ ਦੀ ਖਰੀਦ ਕੀਤੀ ਗਈ ਸੀ।
341.77 ਲੱਖ ਮੀਟ੍ਰਿਕ ਟਨ ਦੀ ਕੁਲ ਖਰੀਦ ਵਿਚ ਮੁੱਖ ਯੋਗਦਾਨ ਪੰਜਾਬ - 129.35 ਲੱਖ ਮੀਟ੍ਰਿਕ ਟਨ , ਹਰਿਆਣਾ 80.80 ਲੱਖ ਮੀਟ੍ਰਿਕ ਟਨ  ਅਤੇ ਮੱਧ ਪ੍ਰਦੇਸ਼ 97.54 ਲੱਖ ਮੀਟ੍ਰਿਕ ਟਨ  ਦਾ ਹੈ, ਜੋ 10 ਮਈ, 2021 ਤੱਕ ਖਰੀਦੀ ਜਾ ਚੁੱਕੀ ਸੀ।
ਤਕਰੀਬਨ 34.57 ਲੱਖ ਕਣਕ ਉਤਪਾਦਕ ਕਿਸਾਨਾਂ ਨੂੰ ਚੱਲ ਰਹੇ ਕਣਕ ਖਰੀਦ ਆਪ੍ਰੇਸ਼ਨ ਤੋਂ ਪਹਿਲਾਂ ਹੀ ਲਾਭ ਮਿਲ ਚੁੱਕਾ ਹੈ।
ਇਸ ਸਾਲ ਜਨਤਕ ਖਰੀਦ ਦੇ ਇਤਿਹਾਸ ਵਿਚ ਉਸ ਵੇਲੇ ਇੱਕ ਨਵਾਂ ਅਧਿਆਏ ਜੁੜਿਆ ਜਦੋਂ ਹਰਿਆਣਾ ਅਤੇ ਪੰਜਾਬ ਨੇ ਵੀ ਐਮਐਸਪੀ ਦੀ ਅਸਿੱਧੀ ਅਦਾਇਗੀ ਤੋਂ ਭਾਰਤ ਸਰਕਾਰ ਦੇ ਨਿਰਦੇਸ਼ ਅਨੁਸਾਰ ਸਾਰੀਆਂ ਹੀ ਖਰੀਦ ਏਜੰਸੀਆਂ ਵਲੋਂ ਕਿਸਾਨਾਂ ਦੇ ਲਾਭ ਉਨ੍ਹਾਂ ਦੇ ਬੈਂਕ ਖਾਤੇ ਵਿਚ ਸਿੱਧੇ ਔਨਲਾਈਨ ਤਬਦੀਲ ਕਰਨ ਦੀ ਦਿਸ਼ਾ ਵੱਲ ਆਪਣੀ ਪ੍ਰਕ੍ਰਿਆ ਬਦਲੀ ਜਿਸ ਲਈ ਪੰਜਾਬ/ ਹਰਿਆਣਾ ਦੇ ਕਿਸਾਨਾਂ ਵਲੋਂ ਪਹਿਲੀ ਵਾਰ ਖੁਸ਼ੀ ਵਿਅਕਤ ਕੀਤੀ ਜਾ ਰਹੀ ਹੈ ਕਿਉਂਕਿ ਉਹ ਪਹਿਲੀ ਵਾਰ ਆਪਣੀ ਸਖਤ ਮਿਹਨਤ ਦੀਆਂ ਫਸਲਾਂ ਦੀ ਵਿੱਕਰੀ ਦੇ ਸਿੱਧੇ ਲਾਭ ਅਤੇ ਉਹ ਵੀ ਬਿਨਾਂ ਕਿਸੇ ਦੇਰ ਅਤੇ ਕਟੌਤੀ ਦੇ "ਇਕ ਰਾਸ਼ਟਰ, ਇਕ ਐਮਐਸਪੀ, ਇਕ ਡੀਬੀਟੀ" ਅਧੀਨ ਪ੍ਰਾਪਤ ਕਰ ਰਹੇ ਹਨ।
ਪੰਜਾਬ ਵਿਚ ਤਕਰੀਬਨ 22,215.93 ਕਰੋੜ ਅਤੇ ਹਰਿਆਣਾ ਵਿਚ 12384.11 ਕਰੋੜ ਰੁਪਏ ਹੁਣ ਤੱਕ ਕਿਸਾਨਾਂ ਦੇ ਖਾਤਿਆਂ ਵਿਚ ਸਿੱਧੇ ਤਬਦੀਲ ਕੀਤੇ ਜਾ ਚੁੱਕੇ ਹਨ।
------------------------------------------
ਡੀਜੇਐਨ/ ਐਮਐਸ
(Visitor Counter : 120
ਰੱਖਿਆ ਮੰਤਰਾਲਾ
ਗੰਭੀਰ ਕੋਵਿਡ-19 ਮੈਡੀਕਲ ਸਪਲਾਈਆਂ ਉਪਲਬਧ ਕਰਵਾਉਣ ਲਈ ਭਾਰਤੀ ਹਵਾਈ ਸੈਨਾ ਅਤੇ ਭਾਰਤੀ ਜਲ ਸੈਨਾ ਵਲੋਂ ਅਣਥੱਕ ਕੋਸ਼ਿਸ਼ਾਂ
ਭਾਰਤੀ ਹਵਾਈ ਸੈਨਾ  ਅਤੇ ਭਾਰਤੀ ਜਲ ਸੈਨਾ  ਦੇਸ਼ ਵਿਚ ਮੌਜੂਦਾ ਕੋਵਿਡ-19 ਦੀ ਸਥਿਤੀ ਨਾਲ ਨਜਿੱਠਣ ਲਈ ਸਿਵਲ ਪ੍ਰਸ਼ਾਸਨ ਦੀ ਸਹਾਇਤਾ ਲਈ ਆਕਸੀਜਨ ਅਤੇ ਹੋਰ ਮੈਡੀਕਲ ਵਸਤਾਂ ਦੀ ਸਪਲਾਈ ਨੂੰ 24 ਘੰਟੇ ਜਾਰੀ ਰੱਖੇ ਹੋਏ ਹੈ। 12 ਮਈ, 2021 ਨੂੰ ਤੜਕੇ ਭਾਰਤੀ ਹਵਾਈ ਸੈਨਾ ਦੇ ਇਕ ਹਵਾਈ ਜਹਾਜ਼ ਨੇ 6,856 ਮੀਟ੍ਰਿਕ ਟਨ  ਦੇ 403 ਆਕਸੀਜਨ ਕੰਟੇਨਰਾਂ ਨਾਲ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਤੋਂ 163 ਮੀਟ੍ਰਿਕ ਟਨ ਸਮਰੱਥਾ ਦੇ ਹੋਰ ਉਪਕਰਣ ਏਅਰ ਲਿਫਟ ਕਰਨ ਲਈ 634 ਉਡਾਨਾਂ ਭਰੀਆਂ। ਜਿਨ੍ਹਾਂ ਸ਼ਹਿਰਾਂ ਨੂੰ ਕਵਰ ਕੀਤਾ ਗਿਆ ਉਨ੍ਹਾਂ ਵਿਚ ਜਾਮਨਗਰ, ਭੋਪਾਲ, ਚੰਡੀਗਡ਼੍ਹ, ਪਾਨਗਡ਼੍ਹ, ਇੰਦੌਰ, ਰਾਂਚੀ, ਆਗਰਾ, ਜੋਧਪੁਰ, ਬੇਗਮਪੈੱਟ, ਭੁਵਨੇਸ਼ਵਰ, ਪੁਣੇ, ਸੂਰਤ, ਰਾਏਪੁਰ, ਉਦੈਪੁਰ, ਮੁੰਬਈ, ਲਖਨਊ, ਨਾਗਪੁਰ, ਗਵਾਲੀਅਰ,ਵਿਜੇਵਾੜਾ, ਬੜੋਦਾ, ਦੀਮਾਪੁਰ ਅਤੇ ਹਿੰਡਨ ਸ਼ਾਮਿਲ ਹਨ।
ਭਾਰਤੀ ਹਵਾਈ ਸੈਨਾ ਦੇ ਹਵਾਈ ਜਹਾਜ਼ ਨੇ 793 ਮੀਟ੍ਰਿਕ ਟਨ ਸਮਰੱਥਾ ਦੇ 95 ਕੰਟੇਨਰਾਂ ਅਤੇ 204 ਮੀਟ੍ਰਿਕ ਟਨ ਸਮਰੱਥਾ ਦੇ ਹੋਰ ਉਪਕਰਣਾਂ ਨੂੰ ਵੱਖ-ਵੱਖ ਦੇਸ਼ਾਂ ਤੋਂ ਏਅਰ ਲਿਫਟ ਕਰਨ ਲਈ 98 ਉਡਾਨਾਂ ਭਰੀਆਂ। ਉਪਕਰਣ ਸਿੰਗਾਪੁਰ, ਦੁਬਈ, ਥਾਈਲੈਂਡ, ਜਰਮਨੀ, ਆਸਟ੍ਰੇਲੀਆ, ਬੈਲਜੀਅਮ, ਇੰਡੋਨੇਸ਼ੀਆ, ਨੀਦਰਲੈਂਡ, ਇੰਗਲੈਂਡ, ਇਜ਼ਰਾਈਲ ਅਤੇ ਫਰਾਂਸ ਤੋਂ ਹਾਸਲ ਕੀਤੇ ਗਏ ਹਨ।
"ਸਮੁਦਰ ਸੇਤੂ - II" ਦੇ ਸੰਚਾਲਨ ਦੇ ਇਕ ਹਿੱਸੇ ਵਜੋਂ 7 ਭਾਰਤੀ ਸਮੁਦਰੀ ਜਹਾਜ਼ ਵੱਖ-ਵੱਖ ਰਾਜਾਂ ਨੂੰ ਸਿੱਧੀ ਸਪਲਾਈ ਲਈ 260 ਮੀਟ੍ਰਿਕ ਟਨ ਤਰਲ ਮੈਡੀਕਲ ਆਕਸੀਜਨ  113 ਕੰਟੇਨਰਾਂ ਤੋਂ ਲੈ ਕੇ ਭਾਰਤ ਵਾਪਸ ਆਏ ਹਨ, 160 ਮੀਟ੍ਰਿਕ ਟਨ ਦੀ ਕੁਲ ਸਮਰੱਥਾ ਦੇ 8 ਆਕਸੀਜਨ ਕੰਟੇਨਰ, ਤਕਰੀਬਨ 2600 ਆਕਸੀਜਨ ਨਾਲ ਭਰੇ ਸਿਲੰਡਰ ਅਤੇ ਆਕਸੀਜਨ ਲਈ 3,150 ਖਾਲੀ ਸਿਲੰਡਰ ਪਰਸ਼ੀਆ ਖਾੜੀ ਅਤੇ ਦੱਖਣ ਪੂਰਬੀ ਏਸ਼ੀਆ ਤੋਂ ਲਿਆਂਦੇ ਗਏ ਹਨ ਜਦਕਿ ਆਈਐਨਐਸ ਜਲਾਸ਼ਵ ਇਸ ਵੇਲੇ ਬਰੂਨਈ ਵਿਚ ਹੈ, ਆਈਐਨਐਸ ਸ਼ਰਦੂਲ ਦਾ 12 ਮਈ, 2021 ਨੂੰ ਕੁਵੈਤ ਵਿਚ ਦਾਖ਼ਲ ਹੋਣਾ ਨਿਰਧਾਰਤ ਹੈ। ਭਾਰਤੀ ਜਲ ਸੈਨਾ ਦੇ ਸਮੁਦਰੀ ਜਹਾਜ਼ਾਂ ਦਾ ਵੇਰਵਾ ਹੇਠਾਂ ਦਿੱਤਾ ਗਿਆ ਹੈ ਜੋ ਵਾਪਸ ਘਰ ਪਰਤੇ ਹਨ -
|
|
ਜਹਾਜ਼
|
|
ਮੈਡਿਕਲ ਸਪਲਾਈ
|
|
ਦੇਸ਼ /ਬੰਦਰਗਾਹ
|
|
ਆਗਮਨ
|
|
ਆਈਐਨਐਸ ਤਰਕਸ਼
|
|
27-ਮੀਟ੍ਰਿਕ ਟਨ ਤਰਲ ਮੈਡੀਕਲ ਆਕਸੀਜਨ ਨਾਲ ਭਰੇ ਕੰਟੇਨਰ - 02
ਆਕਸੀਜਨ ਸਿਲੰਡਰ - 230
|
|
ਕਤਰ
|
|
Mumbai on May 12, 2021
|
|
ਆਈਐਨਐਸ ਕੋਚੀ ਅਤੇ ਆਈਐਨਐਸ ਤਾਬਰ
|
|
100 ਮੀਟ੍ਰਿਕ ਟਨ ਤਰਲ ਮੈਡੀਕਲ ਆਕਸੀਜਨ  ਨਾਲ ਭਰੇ ਸਿਲੰਡਰ – 1200
|
|
ਕੁਵੈਤ
|
|
New Mangalore Port on May 11, 2021
|
|
ਆਈਐਨਐਸ ਅਰਾਵਤ
|
|
ਕ੍ਰਾਇਓਜੈਨਿਕ ਆਕਸੀਜਨ ਟੈਂਕ – 08
ਆਕਸੀਜਨ ਸਿਲੰਡਰ –3,898
ਹੋਰ ਕ੍ਰਿਟਿਕਲ ਕੋਵਿਡ-19 ਮੈਡੀਕਲ ਸਟੋਰ
|
|
ਸਿੰਗਾਪੁਰ
|
|
Visakhapatnam on May 10, 2021
|
|
ਆਈਐਨਐਸ ਤ੍ਰਿਕੰਡ
|
|
40 ਮੀਟ੍ਰਿਕ ਟਨ ਤਰਲ ਆਕਸੀਜਨ

|
|
ਕਤਰ
|
|
Mumbai on May 10, 2021
|
|
ਆਈਐਨਐਸ ਕੋਲਕਾਤਾ
|
|
ਆਕਸੀਜਨ ਸਿਲੰਡਰ – 400
27 ਮੀਟ੍ਰਿਕ ਟਨ ਤਰਲ ਮੈਡੀਕਲ ਆਕਸੀਜਨ ਨਾਲ ਭਰੇ ਕੰਟੇਨਰ - 02
ਆਕਸੀਜਨ ਕੰਸੈਂਟ੍ਰੇਟਰ - 47
|
|
ਕਤਰ
ਅਤੇ ਕੁਵੈਤ
|
|
New Mangalore Port on May 10, 2021
|
|
ਆਈਐਨਐਸ ਤਲਵਾਰ
|
|
27 ਮੀਟ੍ਰਿਕ ਟਨ ਆਕਸੀਜਨ ਕੰਟੇਨਰ – 02
|
|
Bahrain
|
|
New Mangalore Port on May 05, 2021
ਰੱਖਿਆ ਮੰਤਰਾਲਾ
ਗਣਤੰਤਰ ਦਿਵਸ ਕੈਂਪ 2021 ਦਾ ਉਦਘਾਟਨ ਡੀਜੀ ਐਨਸੀਸੀ ਲੈਫਟੀਨੈਂਟ ਜਨਰਲ ਤਰੁਣ ਕੁਮਾਰ ਆਈਚ ਨੇ ਕੀਤਾ
ਡਾਇਰੈਕਟਰ ਜਨਰਲ  ਨੈਸ਼ਨਲ ਕੈਡਿਟ ਕੋਰ  ਲੈਫਟੀਨੈਂਟ ਜਨਰਲ ਤਰੁਣ ਕੁਮਾਰ ਆਈਚ ਨੇ ਅੱਜ ਐਨਸੀਸੀ ਗਣਤੰਤਰ ਦਿਵਸ ਕੈਂਪ  - 2021 ਦਾ ਉਦਘਾਟਨ ਅੱਜ ਦਿੱਲੀ ਕੈਂਟ ਵਿਖੇ ਕੀਤਾ । ਉਦਘਾਟਨ ਸਮਾਰੋਹ ਦੀ ਸ਼ੁਰੂਆਤ ‘ਸਰਵ ਧਰਮ ਪੂਜਾ’ ਨਾਲ ਹੋਈ।
ਇਸ ਕੈਂਪ ਵਿਚ ਦੇਸ਼ ਦੇ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ 17 ਰਾਜ ਡਾਇਰੈਕਟੋਰੇਟਸ ਦੇ 500 ਸਹਾਇਤਾ ਅਮਲੇ ਸਮੇਤ 380 ਕੈਡਿਟਸ ਲੜਕੀਆਂ ਦੇ ਸਮੇਤ ਲਗਭਗ 1000 ਕੈਡਿਟਸ ਹਿੱਸਾ ਲੈ ਰਹੇ ਹਨ। ਇਹ ਕੈਂਪ 28 ਜਨਵਰੀ, 2021 ਨੂੰ ਪ੍ਰਧਾਨ ਮੰਤਰੀ ਦੀ ਰੈਲੀ ਨਾਲ ਸਮਾਪਤ ਹੋਵੇਗਾ ।
ਇਸ ਮੌਕੇ ਬੋਲਦਿਆਂ ਲੈਫਟੀਨੈਂਟ ਜਨਰਲ ਆਈਚ ਨੇ ਕੈਡਿਟਾਂ ਨੂੰ ਚਰਿੱਤਰ, ਪਰਿਪੱਕਤਾ ਅਤੇ ਨਿਸਵਾਰਥ ਸੇਵਾ ਦੇ ਉੱਚ ਗੁਣਾਂ ਦੇ ਨਾਲ- ਨਾਲ ਅਨੁਸ਼ਾਸਨ ਅਤੇ ਆਚਰਣ ਦੇ ਉੱਚੇ ਮਿਆਰਾਂ ਨੂੰ ਪ੍ਰਦਰਸ਼ਿਤ ਕਰਦੇ ਹੋਏ ਉਨ੍ਹਾਂ ਦੇ ਕੈਂਪ ਵਿੱਚ ਰਹਿਣ ਦੌਰਾਨ ਖੇਤਰ, ਭਾਸ਼ਾ, ਜਾਤੀ ਅਤੇ ਧਰਮ ਦੀਆਂ ਰੁਕਾਵਟਾਂ ਨੂੰ ਪਾਰ ਕਰਨ ਲਈ ਮਜਬੂਤ ਇਰਾਦੇ ਨਾਲ ਤਨਦੇਹੀ ਅਤੇ ਟੀਮ ਭਾਵਨਾ ਨਾਲ ਕੰਮ ਕਰਨ ਦੀ ਲਲਕ ਨੂੰ ਕਾਇਮ ਰੱਖਣ ਲਈ ਪ੍ਰੇਰਿਤ ਕੀਤਾ । ਉਨ੍ਹਾਂ ਅੱਗੇ ਕਿਹਾ ਕਿ ਕੈਂਪ ਦਾ ਉਦੇਸ਼ ਕੈਡਟਾਂ ਦੇ ਸਵੈ-ਵਿਸ਼ਵਾਸ ਨੂੰ ਵਧਾਉਣਾ, ਉਨ੍ਹਾਂ ਦੀਆਂ ਕਦਰਾਂ-ਕੀਮਤਾਂ ਨੂੰ ਡੂੰਘਾ ਕਰਨਾ ਅਤੇ ਸਾਡੀ ਕੌਮ ਦੇ ਅਮੀਰ ਸਭਿਆਚਾਰ ਅਤੇ ਪਰੰਪਰਾਵਾਂ ਨੂੰ ਬਰਕਰਾਰ ਰੱਖਣਾ ਹੈ ।
ਲੈਫਟੀਨੈਂਟ ਜਨਰਲ ਆਈਚ ਨੇ ਕੈਡਿਟਾਂ ਨੂੰ ਮਹੀਨੇ ਭਰ ਦੇ ਕੈਂਪ ਦੌਰਾਨ ਤਨਦੇਹੀ ਨਾਲ ਅਤੇ ਹਰ ਗਤੀਵਿਧੀ ਵਿੱਚ ਵੱਧ ਚੜ੍ਹ ਕੇ ਹਿੱਸਾ ਲੈਣ ਅਤੇ ਉਨ੍ਹਾਂ ਦਾ ਵੱਧ ਤੋਂ ਵੱਧ ਲਾਹਾ ਲੈਣ ਲਈ ਕਿਹਾ, ਜਦਕਿ ਉਸੇ ਸਮੇਂ ਦੌਰਾਨ ਕੋਵਿਡ -19 ਦੇ ਸਾਰੇ ਪ੍ਰੋਟੋਕਾਲਾਂ ਦੀ ਸਹੀ ਪਾਲਣਾ ਨੂੰ ਯਕੀਨੀ ਬਣਾਉਣ ਲਈ ਵੀ ਕਿਹਾ ।
ਏ.ਬੀ.ਬੀ. / ਨਾਮਪੀ / ਕੇ.ਏ. / ਡੀ.ਕੇ.
(Visitor Counter : 68
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੇਂਦਰ ਨੇ ਮਹਾਰਾਸ਼ਟਰ ਅਤੇ ਪੰਜਾਬ ਵਿੱਚ ਉੱਚ ਪੱਧਰੀ ਪਬਲਿਕ ਹੈਲਥ ਟੀਮਾਂ ਰਵਾਨਾ ਕੀਤੀਆਂ, ਤਾਂ ਜੋ ਇਨ੍ਹਾਂ ਰਾਜਾਂ ਵੱਲੋਂ ਮਾਮਲਿਆਂ ਵਿੱਚ ਤਾਜ਼ਾ ਵਾਧਾ ਹੋਣ ਦੇ ਮੱਦੇਨਜ਼ਰ ਕੋਵਿਡ -19 ਕੰਟਰੋਲ ਅਤੇ ਰੋਕਥਾਮ ਦੇ ਉਪਾਵਾਂ ਵਿੱਚ ਟੀਮਾਂ ਵੱਲੋਂ ਸਹਾਇਤਾ ਦਿੱਤੀ ਜਾਵੇ
ਕੇਂਦਰ ਸਰਕਾਰ ਨੇ ਮਹਾਰਾਸ਼ਟਰ ਅਤੇ ਪੰਜਾਬ ਵਿੱਚ ਉੱਚ ਪੱਧਰੀ ਬਹੁ-ਅਨੁਸ਼ਾਸਨੀ ਜਨਤਕ ਸਿਹਤ ਰਵਾਨਾ ਕੀਤੀਆਂ ਹਨ I ਇਨ੍ਹਾਂ ਰਾਜਾਂ ਵੱਲੋਂ ਲਗਾਤਾਰ ਰਿਪੋਰਟ ਕੀਤੇ ਜਾ ਰਹੇ ਰੋਜ਼ਾਨਾ ਨਵੇਂ ਕੋਵਿਡ -19 ਮਾਮਲਿਆਂ ਦੀ ਗਿਣਤੀ ਵਿੱਚ ਵਾਧੇ ਦੇ ਮੱਦੇਨਜ਼ਰ ਸਿਹਤ ਟੀਮਾਂ ਨੇ ਮਹਾਰਾਸ਼ਟਰ ਅਤੇ ਪੰਜਾਬ ਦਾ ਰੁੱਖ ਕੀਤਾ ਹੈ । ਉਹ ਕੋਵਿਡ -19 ਨਿਗਰਾਨੀ, ਨਿਯੰਤਰਣ ਅਤੇ ਰੋਕਥਾਮ ਉਪਾਵਾਂ ਵਿੱਚ ਰਾਜਾਂ ਦੇ ਸਿਹਤ ਵਿਭਾਗਾਂ ਦੀ ਸਹਾਇਤਾ ਦੇ ਮੰਤਵ ਨਾਲ ਤਾਇਨਾਤ ਕੀਤੀਆਂ ਗਈਆਂ ਹਨ।
ਮਹਾਰਾਸ਼ਟਰ ਦੀ ਉੱਚ ਪੱਧਰੀ ਟੀਮ ਦੀ ਅਗਵਾਈ ਡਾ ਪੀ ਪੀ ਰਵਿੰਦਰਨ, ਸੀਨੀਅਰ ਮੈਡੀਕਲ ਅਫਸਰ, ਆਪਦਾ ਪ੍ਰਬੰਧਨ ਸੈੱਲ, ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਕਰਨਗੇ। ਜਦੋਂਕਿ ਪੰਜਾਬ ਵਿੱਚ ਪਬਲਿਕ ਹੈਲਥ ਟੀਮ ਦੀ ਅਗਵਾਈ ਡਾ: ਐਸ ਕੇ ਸਿੰਘ, ਡਾਇਰੈਕਟਰ, ਨੈਸ਼ਨਲ ਸੈਂਟਰ ਫਾਰ ਡਿਜ਼ੀਜ਼ ਕੰਟਰੋਲ , ਨਵੀਂ ਦਿੱਲੀ ਕਰਨਗੇ ।
ਟੀਮਾਂ ਤੁਰੰਤ ਰਾਜਾਂ ਦਾ ਦੌਰਾ ਕਰਦੇ ਹੋਏ, ਰਾਜਾਂ ਦੇ ਹੌਟਸਪੌਟ ਖੇਤਰਾਂ ਦਾ ਦੌਰਾ ਕਰਨਗੀਆਂ ਅਤੇ ਵਾਧੇ ਦੇ ਕਾਰਨਾਂ ਦਾ ਪਤਾ ਲਗਾਉਣਗੀਆਂ। ਉਹ ਮੁੱਖ ਸਕੱਤਰ / ਸੈਕਟਰੀ  ਨੂੰ ਉਨ੍ਹਾਂ ਦੇ ਨਿਰੀਖਣ ਅਤੇ ਰਾਜਾਂ ਦੇ ਸਿਹਤ ਅਥਾਰਟੀਆਂ ਵੱਲੋਂ ਕੀਤੇ ਜਾ ਰਹੇ ਉਪਚਾਰ ਦੇ ਢੰਗ- ਤਰੀਕਿਆਂ/ ਉਪਾਵਾਂ ਬਾਰੇ ਵੀ ਜਾਣੂੰ ਕਰਵਾਉਣਗੀਆਂ ।
ਕੇਂਦਰ ਸਰਕਾਰ ‘ਸਾਰੇ ਦੇਸ਼ ਵਿੱਚ ਸਾਂਝੀ ਯੋਜਨਾਬੰਦੀ ਦੀ ਸੋਚ ਨਾਲ ’ ਇਕੋ ਤਰ੍ਹਾਂ ਦੀ ਰਣਨੀਤੀ ਤਹਿਤ ਇਕ ‘ਰੋਲ ਆਫ ਗਵਰਨਮੈਂਟ’ ਅਤੇ ‘ਸੁਸਾਇਟੀ ਦੀ ਸਮੁੱਚੀ’ ਪਹੁੰਚ ਨਾਲ ਕੋਵਿਡ ਮਹਾਮਾਰੀ ਵਿਰੁੱਧ ਲੜਾਈ ਦੀ ਅਗਵਾਈ ਕਰ ਰਹੀ ਹੈ। ਕੋਵਿਡ ਪ੍ਰਬੰਧਨ ਲਈ ਵੱਖ-ਵੱਖ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਦੇ ਯਤਨਾਂ ਨੂੰ ਮਜ਼ਬੂਤ ਕਰਨ ਲਈ ਚੱਲ ਰਹੇ ਯਤਨਾਂ ਦੇ ਰੂਪ ਵਿੱਚ, ਕੇਂਦਰ ਸਰਕਾਰ ਸਮੇਂ ਸਮੇਂ ਤੇ ਕੇਂਦਰੀ ਟੀਮਾਂ ਨੂੰ ਵੱਖ-ਵੱਖ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦਾ ਦੌਰਾ ਕਰਨ ਲਈ ਭੇਜਦੀ ਰਹਿੰਦੀ ਹੈ। ਇਹ ਟੀਮਾਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਅਧਿਕਾਰੀਆਂ ਨਾਲ ਗੱਲਬਾਤ ਕਰਦੀਆਂ ਹਨ ਅਤੇ ਉਹਨਾਂ ਨੂੰ ਦਰਪੇਸ਼ ਚੁਣੌਤੀਆਂ ਅਤੇ ਮਸਲਿਆਂ ਬਾਰੇ ਜਮੀਨੀ ਪੱਧਰ ਦੀ ਅਸਲ ਜਾਣਕਾਰੀ ਹਾਸਲ ਕਰਦੀਆਂ ਹਨ ਤਾਂ ਜੋ ਉਹਨਾਂ ਵਲੋਂ ਬੀਮਾਰੀ ਨਾਲ ਟਾਕਰੇ ਲਈ ਚੱਲ ਰਹੀਆਂ ਗਤੀਵਿਧੀਆਂ ਨੂੰ ਮਜ਼ਬੂਤ ਕੀਤਾ ਜਾ ਸਕੇ ਅਤੇ ਜੇ ਕੋਈ ਮੁਸ਼ਕਲ ਹੈ ਤਾਂ ਉਸ ਨੂੰ ਦੂਰ ਕੀਤਾ ਜਾ ਸਕੇ। ਅਗਲੇਰੀ ਕਾਰਵਾਈ ਲਈ ਕੇਂਦਰੀ ਟੀਮਾਂ ਵੱਲੋਂ ਮਿਲਣ ਵਾਲੇ ਅੰਕੜੇ/ ਰਿਪੋਰਟਾਂ ਰਾਜਾਂ ਨਾਲ ਸਾਂਝੀਆਂ ਕੀਤੀਆਂ ਜਾਂਦੀਆਂ ਹਨ। ਰਾਜਾਂ ਵਲੋਂ ਅਪਣੇ ਪੱਧਰ 'ਤੇ ਕੀਤੇ ਜਾਣ ਵਾਲੇ ਫਾਲੋ ਅਪ ਅਤੇ ਹਦਾਇਤਾਂ ਦੀ ਪਾਲਣਾ ਲਈ ਕੀਤੇ ਜਾਣ ਵਾਲੇ ਯਤਨਾਂ ਦੀ ਕੇਂਦਰੀ ਸਿਹਤ ਮੰਤਰਾਲਾ ਵੱਲੋਂ ਨਜ਼ਰਸਾਨੀ ਕੀਤੀ ਜਾਂਦੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਲੋਕਤੰਤਰ ਦੇ ਲਈ ਦੂਸਰੇ ਸਮਿਟ ਦੇ ਨੇਤਾ-ਪੱਧਰੀ ਪਲੀਨਰੀ ਵਿੱਚ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦਾ ਸੰਬੋਧਨ
ਨਮਸਕਾਰ!
ਮੈਂ ਤੁਹਾਡੇ ਲਈ ਭਾਰਤ ਦੇ 1.4 ਬਿਲੀਅਨ ਲੋਕਾਂ ਦੀਆਂ ਸ਼ੁਭਕਾਮਨਾਵਾਂ ਲੈ ਕੇ ਆਇਆ ਹਾਂ।
ਪ੍ਰਾਚੀਨ ਭਾਰਤ ਵਿੱਚ ਬਾਕੀ ਵਿਸ਼ਵ ਤੋਂ ਬਹੁਤ ਪਹਿਲਾਂ ਚੁਣੇ ਹੋਏ ਨੇਤਾਵਾਂ ਦਾ ਵਿਚਾਰ ਆਮ ਵਿਸ਼ੇਸ਼ਤਾ ਸੀ। ਸਾਡੇ ਪ੍ਰਾਚੀਨ ਮਹਾਂਕਾਵਿ ਮਹਾਭਾਰਤ ਵਿੱਚ ਨਾਗਰਿਕਾਂ ਦਾ ਪ੍ਰਥਮ ਕਰਤੱਵ ਆਪਣੇ ਨੇਤਾ ਨੂੰ ਚੁਣਨ ਦੇ ਰੂਪ ਵਿੱਚ ਵਰਣਿਤ ਕੀਤਾ ਗਿਆ ਹੈ।
ਸਾਡੇ ਪਵਿੱਤਰ ਵੇਦਾਂ ਵਿੱਚ, ਵਿਆਪਕ-ਅਧਾਰ ਵਾਲੀਆਂ ਸਲਾਹਕਾਰ ਸੰਸਥਾਵਾਂ ਦੁਆਰਾ ਰਾਜਨੀਤਕ ਸ਼ਕਤੀ ਦਾ ਉਪਯੋਗ ਕੀਤੇ ਜਾਣ ਦੀ ਬਾਤ ਕਹੀ ਗਈ ਹੈ। ਪ੍ਰਾਚੀਨ ਭਾਰਤ ਵਿੱਚ ਗਣਤੰਤਰ ਰਾਜਾਂ ਦੇ ਕਈ ਇਤਿਹਾਸਿਕ ਸੰਦਰਭ ਵੀ ਹਨ, ਜਿੱਥੇ ਵੰਸ਼ਗਤ ਸ਼ਾਸਕ ਨਹੀਂ ਸਨ। ਭਾਰਤ ਅਸਲ ਵਿੱਚ ਲੋਕਤੰਤਰ ਦੀ ਜਨਨੀ ਹੈ।
ਮਹਾਮਹਿਮ,
ਲੋਕਤੰਤਰ ਕੇਵਲ ਇੱਕ ਸੰਰਚਨਾ ਨਹੀਂ ਹੈ, ਬਲਕਿ ਇਹ ਇੱਕ ਆਤਮਾ ਵੀ ਹੈ। ਇਹ ਇਸ ਮਤ ’ਤੇ ਅਧਾਰਿਤ ਹੈ ਕਿ ਹਰੇਕ ਮਨੁੱਖ ਦੀਆਂ ਜ਼ਰੂਰਤਾਂ ਅਤੇ ਆਕਾਂਖਿਆਵਾਂ ਸਮਾਨ ਰੂਪ ਨਾਲ ਮਹੱਤਵਪੂਰਨ ਹਨ। ਇਸ ਲਈ, ਭਾਰਤ ਵਿੱਚ ਸਾਡਾ ਮਾਰਗਦਰਸ਼ਨ ਦਰਸ਼ਨ “ਸਬਕਾ ਸਾਥ, ਸਬਕਾ ਵਿਕਾਸ” ਹੈ, ਜਿਸ ਦਾ ਅਰਥ ਹੈ ‘ਸਮਾਵੇਸ਼ੀ ਵਿਕਾਸ ਦੇ ਲਈ ਮਿਲ ਕੇ ਪ੍ਰਯਾਸ ਕਰਨਾ’
ਚਾਹੇ ਜੀਵਨ-ਸ਼ੈਲੀ ਵਿੱਚ ਪਰਿਵਰਤਨ ਦੇ ਮਾਧਿਅਮ ਨਾਲ ਜਲਵਾਯੂ ਪਰਿਵਰਤਨ ਨਾਲ ਲੜਨ ਦਾ ਸਾਡਾ ਪ੍ਰਯਾਸ ਹੋਵੇ, ਡਿਸਟ੍ਰੀਬਿਊਟ ਸਟੋਰੇਜ ਦੇ ਜ਼ਰੀਏ ਜਲ ਸੰਭਾਲ਼ ਕਰਨਾ ਹੋਵੇ ਜਾਂ ਸਾਰਿਆਂ ਨੂੰ ਸਵੱਛ ਰਸੋਈ ਈਂਧਣ ਦੇਣਾ ਹੋਵੇ, ਹਰ ਪਹਿਲ ਭਾਰਤ ਦੇ ਨਾਗਰਿਕਾਂ ਦੇ ਸਮੂਹਿਕ ਪ੍ਰਯਾਸਾਂ ਨਾਲ ਸੰਚਾਲਿਤ ਹੁੰਦੀ ਹੈ।
ਕੋਵਿਡ-19 ਦੇ ਦੌਰਾਨ, ਭਾਰਤ ਦੀ ਪ੍ਰਤੀਕਿਰਿਆ ਲੋਕ-ਪ੍ਰੇਰਿਤ ਸੀ। ਉਨ੍ਹਾਂ ਨੇ ਹੀ ਮੇਡ ਇਨ ਇੰਡੀਆ ਟੀਕਿਆਂ  ਦੀਆਂ ਦੋ ਬਿਲੀਅਨ ਤੋਂ ਅਧਿਕ ਖੁਰਾਕਾਂ ਦੇਣਾ ਸੰਭਵ ਬਣਾਇਆ। ਸਾਡੀ “ਵੈਕਸੀਨ ਮੈਤ੍ਰੀ” ਪਹਿਲ ਨੇ ਵਿਸ਼ਵ ਦੇ ਨਾਲ ਲੱਖਾਂ ਟੀਕੇ ਸਾਂਝੇ ਕੀਤੇ।
ਇਹ ‘ ਵਸੁਧੈਵ ਕੁਟੁੰਬਕਮ’- ਇੱਕ ਪ੍ਰਿਥਵੀ, ਇੱਕ ਪਰਿਵਾਰ, ਇੱਕ ਭਵਿੱਖ ਦੀ ਲੋਕਤੰਤਰੀ ਭਾਵਨਾ ਤੋਂ ਵੀ ਨਿਰਦੇਸ਼ਿਤ ਸੀ।
ਮਹਾਮਹਿਮ,
ਲੋਕਤੰਤਰ ਦੇ ਗੁਣਾਂ ਦੇ ਬਾਰੇ ਵਿੱਚ ਕਹਿਣ ਲਈ ਦੇ ਬਹੁਤ ਕੁਝ ਹੈ, ਲੇਕਿਨ ਮੈਂ ਕੇਵਲ ਇਤਨਾ ਕਹਿਣਾ ਚਾਹੁੰਦਾ ਹਾਂ: ਭਾਰਤ ਅਨੇਕ ਆਲਮੀ ਚੁਣੌਤੀਆਂ ਦੇ ਬਾਵਜੂਦ ਅੱਜ ਸਭ ਤੋਂ ਤੇਜ਼ੀ ਨਾਲ ਵਧਦੀ ਪ੍ਰਮੁੱਖ ਅਰਥਵਿਵਸਥਾ ਹੈ। ਇਹ ਆਪਣੇ ਆਪ ਵਿੱਚ ਵਿਸ਼ਵ ਵਿੱਚ ਲੋਕਤੰਤਰ ਦੇ ਲਈ ਸਭ ਤੋਂ ਚੰਗੀ ਸੂਚਨਾ  ਹੈ। ਇਹ ਖ਼ੁਦ ਕਹਿੰਦੀ ਹੈ ਕਿ ਲੋਕਤੰਤਰ ਕੰਮ ਕਰ ਸਕਦਾ ਹੈ।
ਧੰਨਵਾਦ, ਰਾਸ਼ਟਰਪਤੀ ਯੂਨ, ਇਸ ਸੈਸ਼ਨ ਦੀ ਪ੍ਰਧਾਨਗੀ ਕਰਨ ਦੇ ਲਈ।
ਅਤੇ ਉਪਸਥਿਤ ਸਾਰੇ ਪਤਵੰਤਿਆਂ ਦਾ ਧੰਨਵਾਦ।
ਬਹੁਤ-ਬਹੁਤ ਧੰਨਵਾਦ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਤੇਲ ਮਾਰਕਿਟਿੰਗ ਕੰਪਨੀਆਂ ਨੇ ਕੋਵਿਡ-19 ਦੇ ਦੌਰਾਨ ਐੱਲਪੀਜੀ ਸਪਲਾਈ ਵਿੱਚ ਕੰਮ ਕਰਨ ਵਾਲੇ ਡਿਲਿਵਰੀ ਬੌਇਜ਼ ਅਤੇ ਹੋਰ ਕਰਮੀਆਂ ਲਈ 5 ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦੇਣ ਦਾ ਐਲਾਨ ਕੀਤਾ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਇਸ ਕਦਮ ਦਾ ਸੁਆਗਤ ਕੀਤਾ
ਤੇਲ ਮਾਰਕਿਟਿੰਗ ਕੰਪਨੀਆਂ-ਆਈਓਸੀਐੱਲ, ਬੀਪੀਸੀਐੱਲ ਅਤੇ ਐੱਚਪੀਸੀਐੱਲ ਨੇ ਅੱਜ ਕੋਵਿਡ-19 ਦੇ ਸੰਕਰਮਣ ਅਤੇ ਪ੍ਰਭਾਵ ਕਾਰਨ ਐੱਲਪੀਜੀ ਡਿਸਟ੍ਰੀਬਿਊਸ਼ਨ ਚੇਨ ਵਿੱਚ ਸ਼ੋਅ ਰੂਮ ਸਟਾਫ, ਗੋਦਾਮ ਕੀਪਰ, ਮੈਕੇਨਿਕ ਅਤੇ ਡਿਲਿਵਰੀ ਬੌਇਜ਼ ਜਿਹੇ ਡਿਊਟੀ ਕਰਨ ਵਾਲੇ ਆਪਣੇ ਕਰਮੀਆਂ ਦੀ ਮੌਤ ਹੋਣ ਦੀ ਕਿਸੇ ਮੰਦਭਾਗੀ ਮਾਮਲੇ ਵਿੱਚ ਵੰਨ-ਟਾਈਮ ਸਪੈਸ਼ਲ ਉਪਾਅ ਦੇ ਤੌਰ ‘ਤੇ ਹਰੇਕ ਨੂੰ 5 ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦੇਣ ਦਾ ਐਲਾਨ ਕੀਤਾ ਹੈ।
ਐੱਲਪੀਜੀ ਦੇ ਲਾਜ਼ਮੀ ਵਸਤੂ ਹੋਣ ਕਾਰਨ ਇਸ ਨੂੰ ਲੌਕਡਾਊਨ ਤੋਂ ਅਲੱਗ ਰੱਖਿਆ ਗਿਆ ਹੈ ਅਤੇ ਸਾਰੇ ਗਾਹਕਾਂ ਨੂੰ ਨਿਰਵਿਘਨ ਐੱਲਪੀਜੀ ਸਿਲੰਡਰ ਸਪਲਾਈ ਸੁਨਿਸ਼ਚਿਤ ਕਰਨ ਲਈ ਇਸ ਸੰਕਟ ਦੀ ਘੜੀ ਦੌਰਾਨ ਕਰਮਚਾਰੀ ਡਿਊਟੀ ਕਰ ਰਹੇ ਹਨ।
ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਅਤੇ ਇਸਪਾਤ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਤੇਲ ਕੰਪਨੀਆਂ ਦੀ ਇਸ ਪਹਿਲ ਦਾ ਸੁਆਗਤ ਕੀਤਾ ਹੈ। ਉਨ੍ਹਾਂ ਨੇ ਇੱਕ ਟਵੀਟ ਵਿੱਚ ਕਿਹਾ, ‘‘ਇੰਡੀਅਨ ਔਇਲ, ਬੀਪੀਸੀਐੱਲ ਅਤੇ ਐੱਚਪੀਸੀਐੱਲ ਦੁਆਰਾ ਲਏ ਗਏ ਇਸ ਮਾਨਵੀ ਫੈਸਲੇ ਦਾ ਸੁਆਗਤ ਕਰਦਾ ਹਾਂ। ਸਦਭਾਵਨਾ ਦਾ ਇਹ ਭਾਵ ਮੁਸ਼ਕਿਲਾਂ ਦੀ ਇਸ ਘੜੀ ਵਿੱਚ ਸਾਡੇ ਕਰਮਚਾਰੀਆਂ ਦੁਆਰਾ ਪ੍ਰਦਾਨ ਕੀਤੀਆਂ ਗਈਆਂ ਸੇਵਾਵਾਂ ਦਾ ਸਨਮਾਨ ਹੈ। ਸਾਡੇ ਵਰਕਰਾਂ ਦੀ ਭਲਾਈ ਸਾਡੇ ਲਈ ਸਰਬਉੱਚ ਹੈ, ਇਹ ਸਦਭਾਵੀ ਕਦਮ ਕੋਰੋਨਾ ਖਿਲਾਫ਼ ਭਾਰਤ ਦੀ ਲੜਾਈ ਵਿੱਚ ਸਾਡੇ ਕਾਰਜਬਲ ਦੀ ਸੁਰੱਖਿਆ ਨੂੰ ਹੋਰ ਜ਼ਿਆਦਾ ਮਜ਼ਬੂਤੀ ਪ੍ਰਦਾਨ ਕਰੇਗਾ।’’
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਵਿੱਦਿਅਕ ਸਮੱਗਰੀ ਨੂੰ ਭਾਰਤੀ ਸੈਨਤ ਭਾਸ਼ਾ ਵਿੱਚ ਤਬਦੀਲ ਕਰਨ ਲਈ ਭਲਕੇ ਆਈਐੱਸਐੱਲਆਰਟੀਸੀ ਅਤੇ ਐੱਨਸੀਈਆਰਟੀ ਦਰਮਿਆਨ ਇਤਿਹਾਸਿਕ ਸਹਿਮਤੀ ਪੱਤਰ ’ਤੇ ਦਸਤਖਤ ਹੋਣਗੇ
ਇੰਡੀਅਨ ਸਾਈਨ ਲੈਂਗਵੇਜ ਰਿਸਰਚ ਐਂਡ ਟ੍ਰੇਨਿੰਗ ਸੈਂਟਰ - ਆਈਐੱਸਐੱਲਆਰਟੀਸੀ  ਅਤੇ ਐੱਨਸੀਈਆਰਟੀ  ਦੇ ਦਰਮਿਆਨ ਕੱਲ੍ਹ ਬੋਲ਼ੇ ਬੱਚਿਆਂ ਲਈ ਉਨ੍ਹਾਂ ਦੇ ਤਰਜੀਹੀ ਫਾਰਮੈਟ ਜਿਵੇਂ ਕਿ ਭਾਰਤੀ ਸੈਨਤ ਭਾਸ਼ਾ ਵਿੱਚ ਸਿੱਖਿਆ ਸਮੱਗਰੀ ਨੂੰ ਪਹੁੰਚਯੋਗ ਬਣਾਉਣ ਲਈ ਇੱਕ ਇਤਿਹਾਸਿਕ ਸਹਿਮਤੀ ਪੱਤਰ ਉੱਤੇ ਦਸਤਖਤ ਹੋਣਗੇ। ਇਸ ਸਹਿਮਤੀ ਪੱਤਰ ’ਤੇ ਦਸਤਖਤ ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰੀ, ਡਾ. ਥਾਵਰਚੰਦ ਗਹਿਲੋਤ; ਅਤੇ ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’, ਡੀਈਪੀਡਬਲਿਊਡੀ ਦੀ ਸਕੱਤਰ ਸ਼੍ਰੀਮਤੀ ਸ਼ਕੁੰਤਲਾ ਡੌਲੀ ਗਾਮਲਿਨ, ਅਤੇ ਸਿੱਖਿਆ ਮੰਤਰਾਲੇ  ਦੀ ਸਕੱਤਰ ਸ਼੍ਰੀਮਤੀ ਅਨੀਤਾ ਕਾਰਵਾਲ ਦੀ ਵਰਚੁਅਲ ਮੌਜੂਦਗੀ ਵਿੱਚ ਕੀਤੇ ਜਾਣਗੇ। ਸਬੰਧਿਤ ਸੰਸਥਾਵਾਂ ਤੋਂ ਡੀਈਪੀਡਬਲਿਊਡੀ ਦੇ ਸੰਯੁਕਤ ਸਕੱਤਰ ਅਤੇ ਆਈਐੱਸਐੱਲਆਰਟੀਸੀ ਦੇ ਡਾਇਰੈਕਟਰ ਡਾ. ਪ੍ਰਬੋਧ ਸੇਠ ਅਤੇ ਐੱਨਸੀਈਆਰਟੀ ਦੇ ਡਾਇਰੈਕਟਰ ਪ੍ਰੋਫ਼ੈਸਰ ਹਰੁਸ਼ੀਕੇਸ਼ ਸੈਨਾਪਤੀ  ਸਹਿਮਤੀ ਪੱਤਰ ’ਤੇ ਦਸਤਖ਼ਤ ਕਰਨਗੇ।
ਇਸ ਸਹਿਮਤੀ ਪੱਤਰ ਦੇ ਹਿੱਸੇ ਵਜੋਂ, ਵਿੱਦਿਅਕ ਛਪਾਈ ਸਮੱਗਰੀ ਜਿਵੇਂ ਕਿ ਐੱਨਸੀਈਆਰਟੀ ਪਾਠ ਪੁਸਤਕਾਂ, ਅਧਿਆਪਕਾਂ ਦੀਆਂ ਕਿਤਾਬਾਂ ਅਤੇ ਹੋਰ ਪੂਰਕ ਸਮੱਗਰੀ ਅਤੇ I-XII ਕਲਾਸ ਤੱਕ ਸਾਰੇ ਵਿਸ਼ਿਆਂ ਦੇ ਹਿੰਦੀ ਅਤੇ ਇੰਗਲਿਸ਼ ਮਾਧਿਅਮ ਦੇ ਸਰੋਤਾਂ ਨੂੰ ਡਿਜੀਟਲ ਫਾਰਮੈਟ ਵਿੱਚ ਭਾਰਤੀ ਸੈਨਤ ਭਾਸ਼ਾ ਵਿੱਚ ਬਦਲਿਆ ਜਾਵੇਗਾ।
ਇਸ ਸਹਿਮਤੀ ਪੱਤਰ ’ਤੇ ਦਸਤਖਤ ਕਰਨਾ ਇੱਕ ਇਤਿਹਾਸਿਕ ਕਦਮ ਹੈ ਕਿਉਂਕਿ ਭਾਰਤੀ ਸੈਨਤ ਭਾਸ਼ਾ ਵਿੱਚ ਐੱਨਸੀਈਆਰਟੀ ਦੀਆਂ ਪਾਠ ਪੁਸਤਕਾਂ ਦੀ ਉਪਲਬਧਤਾ ਇਹ ਸੁਨਿਸ਼ਚਿਤ ਕਰੇਗੀ ਕਿ ਬੋਲ਼ੇ ਬੱਚੇ ਵੀ ਹੁਣ ਭਾਰਤੀ ਸੈਨਤ ਭਾਸ਼ਾ ਵਿੱਚ ਵਿੱਦਿਅਕ ਸਰੋਤਾਂ ਤੱਕ ਪਹੁੰਚ ਕਰ ਸਕਦੇ ਹਨ ਅਤੇ ਇਹ ਬੋਲ਼ੇ ਵਿਦਿਆਰਥੀਆਂ, ਅਧਿਆਪਕਾਂ, ਮਾਪਿਆਂ ਅਤੇ ਬੋਲ਼ੇ ਭਾਈਚਾਰੇ ਲਈ ਲਾਭਦਾਇਕ ਅਤੇ ਬਹੁਤ ਜ਼ਿਆਦਾ ਲੋੜੀਂਦਾ ਸਰੋਤ ਹੋਵੇਗਾ, ਜਿਸ ਦੇ ਨਤੀਜੇ ਵਜੋਂ ਦੇਸ਼ ਵਿੱਚ ਬੋਲ਼ੇ ਬੱਚਿਆਂ ਦੀ ਸਿੱਖਿਆ ’ਤੇ ਬਹੁਤ ਵੱਡਾ ਪ੍ਰਭਾਵ ਪਵੇਗਾ। ਇਹ ਨਵੀਂ ਸਿੱਖਿਆ ਨੀਤੀ , 2020 ਦੇ ਅਨੁਸਾਰ ਭਾਰਤੀ ਸੈਨਤ ਭਾਸ਼ਾ ਦਾ ਵਿੱਦਿਅਕ ਮਾਨਕੀਕਰਣ ਵੀ ਯਕੀਨੀ ਬਣਾਏਗਾ।
ਇੰਡੀਅਨ ਸਾਈਨ ਲੈਂਗਵੇਜ ਰਿਸਰਚ ਐਂਡ ਟ੍ਰੇਨਿੰਗ ਸੈਂਟਰ  ਡੀਈਪੀਡਬਲਿਊਡੀ, ਐੱਮਐੱਸਜੇਈ ਦਾ ਇੱਕ ਖੁਦਮੁਖਤਿਆਰੀ ਰਾਸ਼ਟਰੀ ਸੰਸਥਾਨ ਹੈ ਜੋ ਭਾਰਤੀ ਸੈਨਤ ਭਾਸ਼ਾ ਵਿੱਚ ਸਿਖਲਾਈ ਦੇਣ ਅਤੇ ਖੋਜ ਕਰਨ ਲਈ ਭਾਰਤੀ ਸੈਨਤ ਭਾਸ਼ਾ ਦੀ ਵਰਤੋਂ ਨੂੰ ਹਰਮਨ-ਪਿਆਰਾ ਬਣਾਉਣ ਲਈ ਮਨੁੱਖ-ਸ਼ਕਤੀ ਵਿਕਸਿਤ ਕਰਨ ਦੇ ਕੰਮ ਨੂੰ ਸਮਰਪਿਤ ਹੈ।
ਐੱਨਸੀਈਆਰਟੀ ਐੱਮਐੱਚਆਰਡੀ ਅਧੀਨ ਇੱਕ ਖੁਦਮੁਖਤਿਆਰੀ ਸੰਸਥਾ ਹੈ ਜੋ ਸਕੂਲ ਸਿੱਖਿਆ ਨਾਲ ਸਬੰਧਿਤ ਖੇਤਰਾਂ ਵਿੱਚ ਖੋਜਾਂ ਨੂੰ ਅੱਗੇ ਵਧਾਉਣ ਅਤੇ ਇਸ ਨੂੰ ਉਤਸ਼ਾਹਿਤ ਕਰਕੇ ਸਕੂਲ ਸਿੱਖਿਆ ਵਿੱਚ ਗੁਣਾਤਮਕ ਸੁਧਾਰ ਨੂੰ ਯਕੀਨੀ ਬਣਾਉਣ ਲਈ ਜ਼ਿੰਮੇਵਾਰ ਹੈ। ਇਸ ਦਾ ਕੰਮ ਮਾੱਡਲ ਦੀਆਂ ਪਾਠ-ਪੁਸਤਕਾਂ, ਪੂਰਕ ਸਮੱਗਰੀ, ਨਿਊਜ਼ਲੈਟਰਾਂ, ਰਸਾਲਿਆਂ ਅਤੇ ਵਿੱਦਿਅਕ ਕਿੱਟਾਂ, ਮਲਟੀਮੀਡੀਆ ਡਿਜੀਟਲ ਸਮੱਗਰੀਆਂ, ਆਦਿ ਨੂੰ ਤਿਆਰ ਕਰਨਾ ਅਤੇ ਪ੍ਰਕਾਸ਼ਿਤ ਕਰਨਾ ਇਨੋਵੇਟਿਵ ਵਿੱਦਿਅਕ ਤਕਨੀਕਾਂ ਅਤੇ ਅਭਿਆਸਾਂ ਦਾ ਵਿਕਾਸ ਅਤੇ ਪ੍ਰਸਾਰ ਕਰਨਾ ਅਤੇ ਐਲੀਮੈਂਟਰੀ ਸਿੱਖਿਆ ਦੇ ਸਰਬਵਿਆਪੀਕਰਨ ਦੇ ਟੀਚਿਆਂ ਨੂੰ ਪ੍ਰਾਪਤ ਕਰਨ ਲਈ ਨੋਡਲ ਏਜੰਸੀ ਦੇ ਤੌਰ ’ਤੇ ਕੰਮ ਕਰਨਾ ਹੈ।
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਸੰਘਾਈ ਸਹਿਯੋਗ ਸੰਗਠਨ ਦੇ ਮੈਂਬਰ ਦੇਸ਼ਾਂ ਵਿੱਚ ਕੌਸ਼ਲ ਟ੍ਰੇਨਿੰਗ ਅਤੇ ਉੱਦਮੀਆਂ ਦੀ ਨਵੀਂ ਪੀੜ੍ਹੀ ਦੇ ਰਾਹੀਂ ਸਮਰੱਥਾ ਨਿਰਮਾਣ ‘ਤੇ ਮੀਟਿੰਗ
ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ  ਉੱਦਮੀਆਂ ਦੀ ਇੱਕ ਨਵੀਂ ਪੀੜ੍ਹੀ ਦੇ ਕੌਸ਼ਲ ਟ੍ਰੇਨਿੰਗ ਅਤੇ ਕੌਸ਼ਲ ਵਿਕਾਸ ਦੇ ਰਾਹੀਂ ਸੰਘਾਈ ਸਹਿਯੋਗ ਸੰਗਠਨ  ਵਿੱਚ ਭਾਗੀਦਾਰੀ ਦੇਸ਼ਾਂ ਦਰਮਿਆਨ ਸਮਰੱਥਾ ਨਿਰਮਾਣ ਦੇ ਲਈ ਕੱਲ੍ਹ ਹਯਾਤ ਰੀਜੈਂਸੀ ਵਿੱਚ ਇੱਕ ਸੰਮੇਲਨ ਆਯੋਜਿਤ ਕਰ ਰਿਹਾ ਹੈ।
ਭਾਰਤ ਇਸ ਮੀਟਿੰਗ ਵਿੱਚ ਸਿਹਤ, ਸਿੱਖਿਆ, ਕੌਸ਼ਲ, ਸੂਚਨਾ ਟੈਕਨੋਲੋਜੀ ਅਤੇ ਹੋਰ ਖੇਤਰਾਂ ਦੇ ਲਈ ਵੱਖ-ਵੱਖ ਵਿਧੀਆਂ ਵਿੱਚ ਡਿਜੀਟਲ ਪਰਿਵਤਰਨ ‘ਤੇ ਆਪਣੀਆਂ ਸਰਵਉੱਤਮ ਕਾਰਜ ਪ੍ਰਣਾਲੀਆਂ ਨੂੰ ਪੇਸ਼ ਕਰੇਗਾ, ਜਿਸ ਵਿੱਚ ਉਨ੍ਹਾਂ ਖੇਤਰਾਂ ‘ਤੇ ਵਿਸ਼ੇਸ਼ ਧਿਆਨ ਦਿੱਤਾ ਜਾਵੇਗਾ, ਜੋ ਮਹਾਮਾਰੀ ਦੇ ਦੌਰਾਨ ਜਨਤਾ ਦੇ ਸਾਹਮਣੇ ਆਉਣ ਵਾਲੀਆਂ ਕਲਿਆਣਕਾਰੀ ਚੁਣੌਤੀਆਂ ਨੂੰ ਪੂਰਾ ਕਰਨ ਵਿੱਚ ਮਦਦ ਕਰਦੇ ਹਨ।
ਇਸ ਦੇ ਇਲਾਵਾ , ਸਿਹਤ, ਸਿੱਖਿਆ, ਕੌਸ਼ਲ, ਸੂਚਨਾ ਟੈਕਨੋਲੋਜੀ ਆਦਿ ਜਿਹੇ ਵੱਖ-ਵੱਖ ਖੇਤਰਾਂ ਵਿੱਚ ਸ਼੍ਰੇਣੀਬੱਧ ਉਪਲਬਧੀਆਂ ਅਤੇ ਸਿੱਖਣ ਬਾਰੇ ਸਿਫਾਰਿਸ਼ ਕਰਨ ਦੇ ਲਈ ਉਦਯੋਗ ਅਤੇ ਕੌਸ਼ਲ ਅਧਾਰਿਤ ਸਿੱਖਿਆ ਦਰਮਿਆਨ ਡਿਜੀਟਲ ਪਰਿਵਰਨ ਅਤੇ ਸੰਬੰਧਾਂ ਦਾ ਜ਼ਿਕਰ ਕਰਨ ਵਾਲਾ ਇੱਕ ਸੈਸ਼ਨ ਆਯੋਜਿਤ ਹੋਵੇਗਾ,
ਜਿਸ ਨੇ ਕੋਵਿਡ ਮਹਾਮਾਰੀ ਦੇ ਦੌਰਾਨ ਜਨਤਾ ਦੇ ਸਾਹਮਣੇ ਆਉਣ ਵਾਲੀਆਂ ਕਲਿਆਣਕਾਰੀ ਚੁਣੌਤੀਆਂ ਨੂੰ ਪੂਰਾ ਕਰਨ ਵਿੱਚ ਸਹਾਇਤਾ ਕੀਤੀ ਹੈ। ਸੈਸ਼ਨ ਦੇ ਦੌਰਾਨ ਇਸ ਗੱਲ ‘ਤੇ ਵੀ ਵਿਚਾਰ-ਵਟਾਂਦਰਾ ਹੋਵੇਗਾ ਕਿ ਕਿਵੇਂ ਸੰਘਾਈ ਸਹਿਯੋਗ ਸੰਗਠਨ ਦੇ ਲਈ ਭਾਗੀਦਾਰੀ ਦੇਸ਼ਾਂ ਵਿੱਚ ਡਿਜੀਟਲ ਏਕੀਕਰਣ ਪ੍ਰਾਪਤ ਕਰਨ ਦੇ ਉਦੇਸ਼ ਨਾਲ ਸੰਸਥਾਨਾਂ ਨੂੰ ਇਕਸਾਰ ਕਰਨ ਅਤੇ ਹਿਤਧਾਰਕਾਂ ਨੂੰ ਸ਼ਾਮਿਲ ਕਰਨ ਦੀ ਜ਼ਰੂਰਤ ਹੈ।
ਇਸ ਸੰਮੇਲਨ ਨਾਲ ਭਾਰਤ ਨੂੰ ਆਪਣੀ ਸਮਰੱਥਾ ਨਿਰਮਾਣ ਵਿੱਚ ਸਰਵਉੱਤਮ ਕਾਰਜ ਪ੍ਰਣਾਲੀਆਂ ਨੂੰ ਸਾਂਝਾ ਕਰਨ ਦਾ ਅਵਸਰ ਪ੍ਰਾਪਤ ਹੋਵੇਗਾ ਅਤੇ ਹੋਰ ਐੱਸਸੀਓ ਮੈਂਬਰ ਦੇਸ਼ਾਂ ਨੂੰ ਇਸੇ ਤਰ੍ਹਾਂ ਦੇ ਕਾਰਜਕ੍ਰਮ ਸੰਚਾਲਿਤ ਕਰਨ ਦੇ ਲਈ ਪ੍ਰੇਰਿਤ ਕਰੇਗਾ। ਸੰਘਾਈ ਸਹਿਯੋਗ ਸੰਗਠਨ ਇੱਕ ਸਥਾਈ ਅੰਤਰ ਸਰਕਾਰੀ ਅੰਤਰਰਾਸ਼ਟਰੀ ਸੰਗਠਨ ਹੈ ਜਿਸ ਵਿੱਚ ਭਾਰਤ, ਚੀਨ, ਰੂਸ, ਪਾਕਿਸਤਾਨ, ਕਜਾਕਿਸਤਾਨ, ਕਿਰਗਿਜ਼ਸਤਾਨ, ਤਜ਼ਾਕਿਸਤਾਨ ਅਤੇ ਉਜ਼ਬੇਕਿਸਤਾਨ ਜਿਵੇਂ ਅੱਠ ਮੈਂਬਰ ਸ਼ਾਮਲ ਹਨ, ਜੋ ਦੁਵੱਲੇ ਸੰਬੰਧਾ ਅਤੇ ਖੇਤਰੀ ਸੁਰੱਖਿਆ ਨੂੰ ਸਸ਼ਕਤ ਕਰਦੇ ਹਨ।
ਇਸ ਸੰਮੇਲਨ ਦਾ ਮੁੱਖ ਫੋਕਸ ਸੂਚਨਾ ਟੈਕਨੋਲੋਜੀ ਪਲੈਟਫਾਰਮਾਂ ਦੇ ਉਪਯੋਗ ‘ਤੇ ਕੌਸ਼ਲ ਅਧਾਰਿਤ ਸਮਰੱਥਾ ਨਿਰਮਾਣ ਦੇ ਰਾਹੀਂ ਇਛੁੱਕ ਉੱਦਮੀਆਂ ਅਤੇ ਛੋਟੇ ਕਾਰੋਬਾਰੀ ਦੀ ਸਮਰੱਥਾ ਨੂੰ ਮਜ਼ਬੂਤ ਕਰਨਾ, ਲਘੂ ਕਾਰੋਬਾਰ ਉੱਦਮਸ਼ੀਲਤਾ ਦੀ ਪਹਿਲ ਕਰਨਾ ਅਤੇ ਰੁਝਾਨ ਉਤਪੰਨ ਕਰਨਾ ਵੀ ਹੋਵਗਾ।
ਸੰਘਾਈ ਸਹਿਯੋਗ ਸੰਗਠਨ ਦੀ ਸਥਾਪਨਾ ਸਾਲ 2001 ਵਿੱਚ ਹੋਈ ਸੀ ਅਤੇ ਭਾਰਤ ਨੇ 2017 ਵਿੱਚ ਇਸ ਦਾ ਮੈਂਬਰ ਦੇਸ਼ ਬਣਨ ਤੋਂ ਪਹਿਲੇ 2005 ਵਿੱਚ ਇੱਕ ਔਬਜ਼ਰਵਰ ਸਟੇਟ ਦੇ ਰੂਪ ਵਿੱਚ ਇਸ ਦੇ ਨਾਲ ਆਪਣਾ ਜੁੜਾਅ ਸ਼ੁਰੂ ਕੀਤਾ ਸੀ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 17 ਸਤੰਬਰ 2021 ਨੂੰ ਦੁਸ਼ਾਂਬੇ ਵਿੱਚ ਪਹਿਲੀ ਮੀਟਿੰਗ ਦੇ ਦੌਰਾਨ, ਆਪਣੇ ਵਿਕਾਸ ਪ੍ਰੋਗਰਾਮਾਂ ਵਿੱਚ ਡਿਜੀਟਲ ਟੈਕਨੋਲੋਜੀਆਂ ਦਾ ਉਪਯੋਗ ਕਰਨ ਦੇ ਭਾਰਤ ਦੇ ਅਨੁਭਵ ਬਾਰੇ ਚਰਚਾ ਕੀਤੀ ਅਤੇ ਹਰ ਐੱਸਸੀਓ ਮੈਂਬਰ ਦੇਸ਼ਾਂ ਦੇ ਨਾਲ ਓਪਨ-ਸੋਰਸ ਸਮਾਧਾਨ ਸਾਂਝਾ ਕਰਨ ਦੀ ਪੇਸ਼ਕਸ਼ ਕੀਤੀ।
ਵਰਤਮਾਨ ਗਲੋਬਲ ਰਣਨੀਤਕ ਗਤੀਵਿਧੀਆਂ ਦਰਮਿਆਨ ਭਾਰਤ ਆਰਟੀਫਿਸ਼ੀਅਲ ਇੰਟੇਲੀਜੈਂਸ, ਕਲਾਉਡ ਕੰਪਿਊਟਿੰਗ, ਮਸ਼ੀਨ ਲਰਨਿੰਗ, ਬਲਾਕਚੇਨ ਮੈਨੇਜਮੈਂਟ, ਡੇਟਾ ਐਨਾਲਿਟਿਕਸ ਅਤੇ ਰੋਬੋਟਿਕਸ ਜਿਹੇ ਖੇਤਰਾਂ ਦੀ ਮੰਗ ਵਿੱਚ ਵਾਧਾ ਦੇਖ ਰਿਹਾ ਹੈ। ਇਸ ਨੇ ਉੱਚ ਪੱਧਰ ਦੇ ਗਿਆਨ ਅਤੇ ਸਮਾਜਿਕ-ਭਾਵਨਾਤਮਕ ਕੌਸ਼ਲ ਦੀ ਮੰਗ ਵਿੱਚ ਵਾਧਾ ਕੀਤਾ ਹੈ,
ਜਿਸ ਵਿੱਚ ਕਿਰਤੀਆਂ ਨੂੰ ਉਚਿਤ ਕੌਸ਼ਲ, ਅਪਸਕਿੱਲਿੰਗ ਅਤੇ ਰੀ-ਸਕਿਲਿੰਗ ਦੇ ਰਾਹੀਂ ਆਪਣੀ ਵਾਸਤਵਿਕ ਸਮਰੱਥਾ ਦਾ ਦੋਹਨ ਕਰਨ ਦੇ ਲਈ ਪ੍ਰੇਰਿਤ ਕੀਤਾ ਗਿਆ ਹੈ। ਪਰਿਣਾਮਸਵਰੂਪ, ਨਵੀਂ ਸਿੱਖਿਆ, ਕੌਸ਼ਲ ਅਤੇ ਉੱਧਮਸ਼ੀਲਤਾ ਈਕੋਸਿਸਟਮ ਬਣਾਉਣ ਵਿੱਚ ਬੜੇ ਪੈਮਾਨੇ ‘ਤੇ ਡਿਜੀਟਲੀਕਰਣ ਦੇ ਯਤਨ ਕੀਤੇ ਜਾ ਹਹੇ ਹਨ। ਸਵੈ ਨੂੰ ਗਲੋਬਲ ਕੌਸ਼ਲ ਕੇਂਦਰ ਬਣਾਉਣ ਲਈ ਭਾਰਤ ਵਿਸ਼ਵ ਪੱਧਰ ‘ਤੇ ਮੁਕਾਬਲੇ ਕਾਰਜਬਲ ਦੇ ਨਿਰਮਾਣ ਦੇ ਲਈ ਵੀ ਪ੍ਰਤੀਬੱਧ ਹੈ।
ਆਈਐੱਫਐੱਸਸੀ ਅਥਾਰਿਟੀ
ਜੀਆਈਐੱਫਟੀ ਆਈਐੱਫਐੱਸਸੀ ਵਿੱਚ ਫਿਨਟੇਕ ਈਕੋਸਿਸਟਮ ਨੂੰ ਮਜ਼ਬੂਤ ਬਣਾਉਣ ਲਈ ਆਈਐੱਫਐੱਸਸੀਏ ਨੇ ਜੀਵੀਐੱਫਐੱਲ ਲਿਮਿਟਿਡ ਦੇ ਨਾਲ ਸਹਿਮਤੀ ਪੱਤਰ ‘ਤੇ ਹਸਤਾਖਰ ਕੀਤੇ
ਜੀਆਈਐੱਫਟੀ ਆਈਐੱਫਐੱਸਸੀ ਵਿੱਚ ਫਿਨਟੇਕ ਈਕੋਸਿਸਟਮ ਨੂੰ ਸਹਿਯੋਗ ਦੇਣ ਅਤੇ ਉਸ ਨੂੰ ਮਜ਼ਬੂਤ ਬਣਾਉਣ ਲਈ ਇੰਟਰਨੈਸ਼ਨਲ ਫਾਈਨੈਨਸ਼ੀਅਲ ਸਰਵਿਸਿਜ ਸੈਂਟਰਸ ਅਥਾਰਿਟੀ  ਨੇ ਅੱਜ ਗਿਫਟ ਸਿਟੀ ਸਥਿਤ ਆਈਐੱਫਐੱਸਸੀਏ ਦੇ ਦਫਤਰ ਵਿੱਚ ਜੀਵੀਐੱਫਐੱਲ ਲਿਮਿਟਿਡ ਦੇ ਨਾਲ ਸਹਿਮਤੀ ਪੱਤਰ ‘ਤੇ ਹਸਤਾਖਰ ਕੀਤੇ।
ਸਹਿਮਤੀ ਪੱਤਰ ਦੇ ਤਹਿਤ ਦੋਹਾਂ ਸੰਗਠਨਾਂ ਦਰਮਿਆਨ ਸੂਚਨਾਵਾਂ ਦੇ ਆਦਾਨ-ਪ੍ਰਦਾਨ ਵਿੱਚ ਸਹਿਯੋਗ ਅਤੇ ਸੈਮੀਨਾਰਾਂ, ਵੈਬੀਨਾਰਾਂ, ਸੰਮੇਲਨਾਂ ਆਦਿ ਦੇ ਜ਼ਰੀਏ ਗਿਫਟ ਆਈਐੱਫਐੱਸਸੀ ਵਿੱਚ ਫਿਨਟੇਕ ਦੀ ਪ੍ਰਗਤੀ ਲਈ ਵੱਖ-ਵੱਖ ਕਦਮ ਚੁੱਕਣ ‘ਤੇ ਧਿਆਨ ਦਿੱਤਾ ਗਿਆ ਹੈ। ਸਮਝੌਤੇ ਦੇ ਤਹਿਤ ਗਿਫਟ ਆਈਐੱਫਐੱਸਸੀ ਅਤੇ ਆਈਐੱਫਐੱਸਸੀਏ ਦੇ ਰੈਗੁਲੇਟਰੀ ਸੈਂਡਬੌਕਸ ਦੀਆਂ ਸੰਸਥਾਵਾਂ ਦੇ ਕਾਰਜ ਵਿੱਚ ਤੇਜ਼ੀ ਲਿਆਉਣ ਵਾਲੇ ਫਿਨਟੇਕ ਦੇ ਸਮਰਥਨ, ਮਾਰਗਦਰਸ਼ਨ, ਸਲਾਹ ਅਤੇ ਹੋਰ ਸਹਿਯੋਗ ਨੂੰ ਵੀ ਸ਼ਾਮਲ ਕੀਤਾ ਗਿਆ ਹੈ। ਸਭ ਤੋਂ ਅਹਿਮ ਇਹ ਹੈ ਕਿ ਸਹਿਮਤੀ-ਪੱਤਰ ਨਾਲ ਗਿਫਟ ਆਈਐੱਫਐੱਸਸੀ ਵਿੱਚ ਨਿਵੇਸ਼ ਈਕੋਸਿਸਟਮ ਨੂੰ ਵਧਾਉਣ ਅਤੇ ਉਸ ਦੀ ਪੁਸ਼ਟੀ ਕਰਨ ਵਿੱਚ ਤੇਜ਼ੀ ਵੀ ਆਵੇਗੀ।
ਆਈਐੱਫਐੱਸਸੀਏ ਇੱਕ ਏਕੀਕ੍ਰਿਤ ਰੈਗੂਲੇਟਰੀ ਸੰਸਥਾ ਹੈ ਜੋ ਭਾਰਤ ਵਿੱਚ ਸਥਾਪਿਤ ਆਈਐੱਫਐੱਸਸੀ ਵਿੱਚ ਵਿੱਤੀ ਉਤਪਾਦਾਂ, ਵਿੱਤੀ ਸੇਵਾਵਾਂ ਅਤੇ ਵਿੱਤੀ ਸੰਸਥਾਵਾਂ ਦੇ ਨਿਯਮ ਅਤੇ ਵਿਕਾਸ ਲਈ ਜ਼ਿੰਮੇਦਾਰ ਹੈ। ਆਈਐੱਫਐੱਸਸੀਏ ਵਿੱਤੀ ਟੈਕਨੋਲੋਜੀ  ਨੂੰ ਪ੍ਰੋਤਸਾਹਨ ਦਿੰਦਾ ਹੈ ਅਤੇ ਬੈਂਕਿੰਗ, ਬੀਮਾ, ਸ਼ੇਅਰ ਅਤੇ ਨਿਧੀ ਪ੍ਰਬੰਧਨ ਆਦਿ ਖੇਤਰਾਂ ਵਿੱਚ ਵਿੱਤੀ ਸੇਵਾਵਾਂ ਦਿੰਦਾ ਹੈ। ਨਾਲ ਹੀ ਗਿਫਟ ਆਈਐੱਫਐੱਸਸੀ ਵਿੱਚ ਵਿਸ਼ਵਪੱਧਰੀ ਫਿਨਟੇਕ ਹਬ ਦੀ ਸਥਾਪਨਾ ਨੂੰ ਹੁਲਾਰਾ ਦਿੰਦਾ ਹੈ ਜੋ ਵਿਸ਼ਵ ਦੇ ਹੋਰ ਆਈਐੱਫਸੀ ਦੇ ਬਰਾਬਰ ਆ ਸਕੇ।
ਜੀਵੀਐੱਫਐੱਲ ਲਿਮਿਟਿਡ ਭਾਰਤ ਵਿੱਚ ਉੱਦਮ ਪੂੰਜੀ ਵਿੱਚ ਮੋਹਰੀ ਹੈ। ਜੀਵੀਐੱਪਐੱਲ ਨੂੰ 1990 ਵਿੱਚ ਵਿਸ਼ਵ ਬੈਂਕ ਅਤੇ ਗੁਜਰਾਤ ਸਰਕਾਰ ਨੇ ਪ੍ਰੋਤਸਾਹਿਤ ਕੀਤਾ ਸੀ। ਉਸ ਦਾ ਪ੍ਰਬੰਧਨ ਇੱਕ ਸੁਤੰਤਰ, ਖੁਦਮੁਖਤਿਆਰ ਬੋਰਡ ਕਰਦਾ ਹੈ। ਇਹ ਉੱਦਮ ਵਿੱਤੀ ਕੰਪਨੀ ਹੈ ਅਤੇ ਗੁਜਰਾਤ ਦੇ ਅਹਿਮਦਾਬਾਦ ਵਿੱਚ ਸਥਿਤ ਹੈ। ਕੰਪਨੀ ਦਾ ਮੁੱਖ ਉਦੇਸ਼ ਕਈ ਸੈਕਟਰਾਂ ਦੇ ਉੱਦਮ ਪੂੰਜੀ ਈਕੋਸਿਸਟਮ ਨੂੰ ਸਹਾਰਾ ਦੇਣਾ ਹੈ ਜਿਸ ਵਿੱਚ ਫਿਨਟੇਕ ਵੀ ਸ਼ਾਮਲ ਹੈ। ਕੰਪਨੀ ਇਨੋਵੇਸ਼ਨ ਵਿਚਾਰਾਂ ਦੇ ਨਾਲ ਉੱਦਮੀਆਂ ਨੂੰ ਵਿੱਤੀ ਸਹਾਇਤਾ ਦਿੰਦਾ ਹੈ ਅਤੇ ਉਨ੍ਹਾਂ ਨੇ ਪ੍ਰੋਤਸਾਹਿਤ ਕਰਦਾ ਹੈ।
ਆਪਣੇ ਮਜ਼ਬੂਤ ਈਕੋਸਿਸਟਮ ਅਤੇ ਵਿੱਤੀ ਸੰਸਥਾਨਾਂ ਦੇ ਸਵਦੇਸ਼ੀ ਅਤੇ ਅੰਤਰਰਾਸ਼ਟਰੀ ਨੈਟਵਰਕ ਦੇ ਅਧਾਰ ‘ਤੇ ਗਿਫਟ-ਆਈਐੱਫਐੱਸਸੀ, ਫਿਨਟੇਕ ਕੰਪਨੀਆਂ ਦੀ ਮਦਦ ਕਰਨ ਵਿੱਚ ਸਮਰੱਥ ਹੈ। ਆਈਐੱਫਐੱਸਸੀ ਵੀ ਭਾਰਤ ਵਿੱਚ ਇੱਕ ਅਲਗ ਵਿੱਤੀ ਸੰਸਥਾ ਹੋਣ ਦੇ ਨਾਤੇ ਅਨੋਖੇ ਲਾਭ ਪ੍ਰਦਾਨ ਕਰਦੀ ਹੈ। ਇਸ ਵਿੱਚ ਮੁਦਰਾ ਨੂੰ ਬਦਲਣ ‘ਤੇ ਕਈ ਪ੍ਰਤੀਬੱਧ ਨਹੀਂ ਹੈ ਅਤੇ ਬੈਂਕਿੰਗ, ਪੂੰਜੀ ਬਜ਼ਾਰ, ਬੀਮਾ ਅਤੇ ਨਿਧੀ ਪ੍ਰਬੰਧਨ ਲਈ ਏਕੀਕ੍ਰਿਤ ਰੈਗੂਲੇਟਰ ਤਿਆਰ ਕਰਦੀ ਹੈ ਜਿਸ ਦੇ ਕਾਰਨ ਇਨੋਵੇਸ਼ਨ ਵਿਚਾਰਾਂ ਜਾਂ ਸਮਾਧਾਨ ਵਾਲੀ ਫਿਨਟੇਕ ਫਰਮਾਂ ਨੂੰ ਲਾਭ ਹੁੰਦਾ ਹੈ। ਇਸ ਦੇ ਇਲਾਵਾ ਵਿਆਪਕ ਦੀ ਆਸਾਨੀ ਦੇ ਸੰਬੰਧ ਵਿੱਚ ਏਕੀਕ੍ਰਿਤ ਰੈਗੂਲੇਟਰ ਦੇ ਜ਼ਰੀਏ ਬੈਂਕਿੰਗ ਪੂੰਜੀ ਜਾਂ ਬੀਮਾ ਸੈਕਟਰ ਨੂੰ ਹੁਲਾਰਾ ਮਿਲਦਾ ਹੈ।
ਰੇਲ ਮੰਤਰਾਲਾ
ਆਰਪੀਐੱਫ/ਆਰਪੀਐੱਸਐੱਫ ਦੇ ਕਰਮਚਾਰੀਆਂ ਨੂੰ ਵਿਸ਼ਿਸ਼ਟ ਅਤੇ ਸ਼ਲਾਘਾਯੋਗ ਸੇਵਾਵਾਂ ਲਈ ਰਾਸ਼ਟਰਪਤੀ ਪੁਲਿਸ ਮੈਡਲ ਪ੍ਰਦਾਨ ਕੀਤਾ ਗਿਆ
ਉੱਤਰ-ਪੂਰਬ ਰੇਲਵੇ ਦੇ ਪ੍ਰਿੰਸੀਪਲ ਚੀਫ ਸਕਿਊਰਿਟੀ ਕਮਿਸ਼ਨਰ ਵਿਸ਼ੇਸ਼ ਸੇਵਾ ਲਈ ਰਾਸ਼ਟਰਪਤੀ ਪੁਲਿਸ ਮੈਡਲ  ਨਾਲ ਸਨਮਾਨਿਤ
ਗਣਤੰਤਰ ਦਿਵਸ 2022 ਦੇ ਮੌਕੇ ‘ਤੇ ਰਾਸ਼ਟਰਪਤੀ ਨੇ ਆਰਪੀਐੱਫ/ਆਰਪੀਐੱਸਐੱਫ ਦੇ ਨਿਮਨਲਿਖਿਤ ਕਰਮਚਾਰੀਆਂ ਨੂੰ ਵਿਸ਼ੇਸ਼ ਸੇਵਾਵਾਂ ਲਈ ਰਾਸ਼ਟਰਪਤੀ ਪੁਲਿਸ ਮੈਡਲ  ਅਤੇ ਸਲਾਘਾਯੋਗ ਸੇਵਾਵਾਂ ਲਈ ਪੁਲਿਸ ਮੈਡਲ  ਨਾਲ ਸਨਮਾਨਿਤ ਕੀਤਾ ਹੈ:
ਵਿਸ਼ੇਸ਼ ਸੇਵਾ ਲਈ ਰਾਸ਼ਟਰਪਤੀ ਪੁਲਿਸ ਮੈਡਲ :
-
ਸ਼੍ਰੀ ਅਤੁਲ ਕੁਮਾਰ ਸ੍ਰੀਵਾਸਤਵ, ਪ੍ਰਿੰਸੀਪਲ ਚੀਫ ਸਕਿਊਰਿਟੀ ਕਮਿਸ਼ਨਰ ਉੱਤਰ-ਪੂਰਬ ਰੇਲਵੇ
ਸ਼ਲਾਘਾਯੋਗ ਸੇਵਾ ਲਈ ਪੁਲਿਸ ਮੈਡਲ :
-
ਸ਼੍ਰੀ ਅਜੈ ਕੁਮਾਰ ਸ਼ਰਮਾ, ਅਸਿਸਟੈਂਟ ਕਮਾਂਡੈਂਟ, 6 ਬਟਾਲੀਅਨ ਆਰਪੀਐੱਸਐੱਫ
-
ਸ਼੍ਰੀ ਸੰਜੈ ਸੁਰੇਸ਼ ਜੋਸ਼ੀ, ਅਸਿਸਟੈਂਟ ਸਕਿਊਰਿਟੀ ਕਮਿਸ਼ਨਰ, ਦੱਖਣੀ-ਪੂਰਬੀ ਰੇਲਵੇ
-
ਸ਼੍ਰੀ ਜਾਵੇਦ ਮੋਕਾਸ਼ੀ, ਇੰਸਪੈਕਟਰ/ਦੱਖਣੀ –ਪੱਛਮੀ ਰੇਲਵੇ
-
ਸ਼੍ਰੀ ਸਰਵਣ ਕੁਮਾਰ, ਇੰਸਪੈਕਟਰ, ਉੱਤਰੀ ਰੇਲਵੇ
-
ਸ਼੍ਰੀ ਸਰੋਜ ਕੁਮਾਰ ਦੁਬੇ, ਇੰਸਪੈਕਟਰ, ਜੇਜੇਆਰ ਆਰਪੀਐੱਫ ਅਕਾਦਮੀ, ਲਖਨਊ
-
ਸ਼੍ਰੀ ਨਰਸਿਮ੍ਹਾ ਉਡੁਗੁ, ਇੰਸਪੈਕਟਰ-ਦੱਖਣੀ-ਮੱਧ ਰੇਲਵੇ
-
ਸ਼੍ਰੀ ਪ੍ਰਬੀਰ ਕੁਮਾਰ ਦਾਸ, ਇੰਸਪੈਕਟਰ/ਪੂਰਬੀ ਰੇਲਵੇ
-
ਸ਼੍ਰੀ ਸੁਖਵੰਤ ਸਿੰਘ, ਸਬ-ਇੰਸਪੈਕਟਰ, ਜੇਜੇਆਰ ਆਰਪੀਐੱਫ ਅਕਾਦਮੀ, ਲਖਨਊ
-
ਸ਼੍ਰੀ ਓਮਪ੍ਰਕਾਸ਼ ਡਾਗਰ, ਸਬ ਇੰਸਪੈਕਟਰ , ਪੱਛਮੀ ਰੇਲਵੇ
-
ਸ਼੍ਰੀ ਕੇ.ਐੱਮ.ਸੁਨੀਲ ਕੁਮਾਰ, ਸਬ-ਇੰਸਪੈਕਟਰ/ਦੱਖਣੀ ਰੇਲਵੇ
-
ਸ਼੍ਰੀ ਸੁਪ੍ਰਿਯ ਠਾਕੁਰ, ਸਬ-ਇੰਸਪੈਕਟਰ/ਪੂਰਬੀ ਰੇਲਵੇ
-
ਸ਼੍ਰੀ ਮਸਤਾਨ ਵਲੀ ਸ਼ੇਖ, ਅਸਿਸਟੈਂਟ ਸਬ-ਇੰਸਪੈਕਟਰ/ਦੱਖਣੀ –ਮੱਧ ਰੇਲਵੇ
-
ਸ਼੍ਰੀ ਆਦਿਤਿਆ ਪ੍ਰਕਾਸ਼ ਸਿੰਘ, ਅਸਿਸਟੈਂਟ ਸਬ-ਇੰਸਪੈਕਟਰ/ਉੱਤਰੀ-ਪੂਰਬੀ ਰੇਲਵੇ
-
ਸ਼੍ਰੀ ਕੁਨਾਲ ਕਰ ਪੁਰਕਾਯਸਥ, ਹੈੱਡ ਕਾਂਸਟੇਬਲ, ਪੂਰਬੀ ਰੇਲਵੇ
-
ਸ਼੍ਰੀ ਕੈਲਾਸ਼ ਚੰਦ੍ਰ ਜੋਸ਼ੀ, ਕੁੱਕ/ਉੱਤਰੀ ਰੇਲਵੇ।
ਖੇਤੀਬਾੜੀ ਮੰਤਰਾਲਾ
ਮੁੱਖ ਫਸਲਾਂ ਦਾ ਚੌਥਾ ਅਗਾਊਂ ਅਨੁਮਾਨ ਜਾਰੀ ਕੀਤਾ ਗਿਆ
ਦੇਸ਼ ਵਿੱਚ ਰਿਕਾਰਡ 308.65 ਮਿਲੀਅਨ ਟਨ ਅਨਾਜ ਦਾ ਉਤਪਾਦਨ
ਅਨਾਜ ਦਾ ਉਤਪਾਦਨ ਪਿਛਲੇ ਪੰਜ ਸਾਲਾਂ ਦੇ ਔਸਤਨ ਅਨਾਜ ਉਤਪਾਦਨ ਨਾਲੋਂ 29.77 ਮਿਲੀਅਨ ਟਨ ਵਧੇਰੇ ਹੈ
ਰਿਕਾਰਡ ਉਤਪਾਦਨ ਕਿਸਾਨਾਂ ਦੀ ਅਣਥੱਕ ਮਿਹਨਤ, ਵਿਗਿਆਨੀਆਂ ਦੇ ਹੁਨਰ ਅਤੇ ਸਰਕਾਰ ਦੀਆਂ ਨੀਤੀਆਂ ਸਦਕਾ ਹੋਇਆ ਹੈ - ਸ਼੍ਰੀ ਨਰੇਂਦਰ ਸਿੰਘ ਤੋਮਰ
ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਵਿਭਾਗ ਵੱਲੋਂ 2020-21 ਲਈ ਮੁੱਖ ਖੇਤੀ ਫਸਲਾਂ ਦੇ ਉਤਪਾਦਨ ਦਾ ਚੌਥਾ ਅਗਾਊਂ ਅਨੁਮਾਨ ਜਾਰੀ ਕੀਤਾ ਗਿਆ ਹੈ। ਰਿਕਾਰਡ 308.65 ਮਿਲੀਅਨ ਟਨ ਅਨਾਜ ਦਾ ਉਤਪਾਦਨ ਕੀਤਾ ਗਿਆ ਹੈ। ਕੇਂਦਰੀ ਖੇਤੀਬਾੜੀ ਤੇ ਕਿਸਾਨ ਭਲਾਈ ਮੰਤਰੀ, ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਕਿਹਾ ਹੈ ਕਿ ਕਿਸਾਨਾਂ ਦੀ ਅਣਥੱਕ ਮਿਹਨਤ, ਵਿਗਿਆਨੀਆਂ ਦੇ ਹੁਨਰ ਅਤੇ ਖੇਤੀਬਾੜੀ ਅਤੇ ਭਾਰਤ ਸਰਕਾਰ ਦੀਆਂ ਕਿਸਾਨ ਹਿਤੈਸ਼ੀ ਨੀਤੀਆਂ ਦੇ ਕਾਰਨ ਦੇਸ਼ ਵਿੱਚ ਰਿਕਾਰਡ ਅਨਾਜ ਪੈਦਾ ਹੋ ਰਿਹਾ ਹੈ। ਭਾਰਤੀ ਖੇਤੀ ਨੂੰ ਅੱਗੇ ਵਧਾਉਣ ਲਈ, ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਕੇਂਦਰ ਸਰਕਾਰ ਰਾਜਾਂ ਨਾਲ ਠੋਸ ਕੰਮ ਕਰ ਰਹੀ ਹੈ, ਜੋ ਭਵਿੱਖ ਵਿੱਚ ਵੀ ਜਾਰੀ ਰਹਿਣਗੇ।
ਕੇਂਦਰੀ ਮੰਤਰੀ ਸ਼੍ਰੀ ਤੋਮਰ ਨੇ ਕਿਹਾ ਕਿ, 2020-21 ਦੇ ਚੌਥੇ ਅਗਾਊਂ ਅਨੁਮਾਨਾਂ ਅਨੁਸਾਰ, ਦੇਸ਼ ਵਿੱਚ ਕੁੱਲ ਅਨਾਜ ਉਤਪਾਦਨ 308.65 ਮਿਲੀਅਨ ਟਨ ਰਿਕਾਰਡ ਹੋਣ ਦਾ ਅਨੁਮਾਨ ਹੈ, ਜੋ 2019-20 ਦੌਰਾਨ ਅਨਾਜ ਦੇ ਉਤਪਾਦਨ ਨਾਲੋਂ 11.14 ਮਿਲੀਅਨ ਟਨ ਵੱਧ ਹੈ। 2020-21 ਦੇ ਦੌਰਾਨ ਉਤਪਾਦਨ ਪਿਛਲੇ ਪੰਜ ਸਾਲਾਂ  ਦੇ ਅਨਾਜ ਦੇ ਔਸਤਨ ਉਤਪਾਦਨ ਦੇ ਮੁਕਾਬਲੇ 29.77 ਮਿਲੀਅਨ ਟਨ ਜ਼ਿਆਦਾ ਹੈ।
ਚੌਥੇ ਅਗਾਊਂ ਅਨੁਮਾਨਾਂ ਦੇ ਅਨੁਸਾਰ, 2020-21 ਦੌਰਾਨ ਮੁੱਖ ਫਸਲਾਂ ਦੇ ਅਨੁਮਾਨਤ ਉਤਪਾਦਨ ਹੇਠ ਲਿਖੇ ਅਨੁਸਾਰ ਹਨ:
· ਅਨਾਜ - 308.65 ਮਿਲੀਅਨ ਟਨ 
· ਚੌਲ - 122.27 ਮਿਲੀਅਨ ਟਨ 
· ਕਣਕ - 109.52 ਮਿਲੀਅਨ ਟਨ 
· ਪੌਸ਼ਟਿਕ / ਮੋਟੇ ਅਨਾਜ - 51.15 ਮਿਲੀਅਨ ਟਨ
· ਮੱਕੀ - 31.51 ਮਿਲੀਅਨ ਟਨ 
· ਦਾਲਾਂ - 25.72 ਮਿਲੀਅਨ ਟਨ 
· ਤੁਰ - 4.28 ਮਿਲੀਅਨ ਟਨ
· ਛੋਲੇ - 11.99 ਮਿਲੀਅਨ ਟਨ 
· ਤੇਲ ਬੀਜ - 36.10 ਮਿਲੀਅਨ ਟਨ 
· ਮੂੰਗਫਲੀ - 10.21 ਮਿਲੀਅਨ ਟਨ 
· ਸੋਇਆਬੀਨ - 12.90 ਮਿਲੀਅਨ ਟਨ
· ਤੋਰੀਆ ਅਤੇ ਸਰ੍ਹੋਂ - 10.11 ਮਿਲੀਅਨ ਟਨ 
· ਗੰਨਾ - 399.25 ਮਿਲੀਅਨ ਟਨ
· ਕਪਾਹ - 35.38 ਮਿਲੀਅਨ ਗੰਢਾਂ 
· ਪਟਸਨ ਅਤੇ ਮੇਸਤਾ - 9.56 ਮਿਲੀਅਨ ਗੰਢਾਂ 
2020-21 ਦੌਰਾਨ ਚੌਲਾਂ ਦਾ ਕੁੱਲ ਉਤਪਾਦਨ ਰਿਕਾਰਡ 122.27 ਮਿਲੀਅਨ ਟਨ ਹੋਣ ਦਾ ਅਨੁਮਾਨ ਹੈ। ਇਹ ਪਿਛਲੇ ਪੰਜ ਸਾਲਾਂ ਦੇ 112.44 ਮਿਲੀਅਨ ਟਨ ਦੇ ਔਸਤਨ ਉਤਪਾਦਨ ਨਾਲੋਂ 9.83 ਮਿਲੀਅਨ ਟਨ ਵਧੇਰੇ ਹੈ।
2020-21 ਦੌਰਾਨ ਕਣਕ ਦਾ ਉਤਪਾਦਨ ਰਿਕਾਰਡ 109.52 ਮਿਲੀਅਨ ਟਨ ਹੋਣ ਦਾ ਅਨੁਮਾਨ ਹੈ। ਇਹ ਕਣਕ ਦੇ ਔਸਤਨ ਉਤਪਾਦਨ 100.42 ਮਿਲੀਅਨ ਟਨ ਨਾਲੋਂ 9.10 ਮਿਲੀਅਨ ਟਨ ਵੱਧ ਹੈ।
ਪੌਸ਼ਟਿਕ / ਮੋਟੇ ਅਨਾਜ ਦਾ ਉਤਪਾਦਨ 51.15 ਮਿਲੀਅਨ ਟਨ ਹੋਣ ਦਾ ਅਨੁਮਾਨ ਹੈ, ਜੋ 2019-20 ਦੌਰਾਨ ਉਤਪਾਦਨ ਨਾਲੋਂ 3.40 ਮਿਲੀਅਨ ਟਨ ਵੱਧ ਹੈ। ਇਸ ਤੋਂ ਇਲਾਵਾ, ਇਹ ਔਸਤਨ ਉਤਪਾਦਨ ਨਾਲੋਂ 7.14 ਮਿਲੀਅਨ ਟਨ ਜ਼ਿਆਦਾ ਹੈ।
2020-21 ਦੌਰਾਨ ਕੁੱਲ ਦਾਲਾਂ ਦਾ ਉਤਪਾਦਨ 25.72 ਮਿਲੀਅਨ ਟਨ ਹੋਣ ਦਾ ਅਨੁਮਾਨ ਹੈ ਜੋ ਪਿਛਲੇ ਪੰਜ ਸਾਲਾਂ ਦੇ 21.99 ਮਿਲੀਅਨ ਟਨ ਦੇ ਔਸਤਨ ਉਤਪਾਦਨ ਨਾਲੋਂ 3.73 ਮਿਲੀਅਨ ਟਨ ਵੱਧ ਹੈ।
2020-21 ਦੌਰਾਨ ਦੇਸ਼ ਵਿੱਚ ਕੁੱਲ ਤੇਲ ਬੀਜਾਂ ਦਾ ਉਤਪਾਦਨ ਰਿਕਾਰਡ 36.10 ਮਿਲੀਅਨ ਟਨ ਹੋਣ ਦਾ ਅਨੁਮਾਨ ਹੈ ਜੋ 2019-20 ਦੌਰਾਨ ਉਤਪਾਦਨ ਨਾਲੋਂ 2.88 ਮਿਲੀਅਨ ਟਨ ਵੱਧ ਹੈ। ਇਸ ਤੋਂ ਇਲਾਵਾ, 2020-21 ਦੌਰਾਨ ਤੇਲ ਬੀਜਾਂ ਦਾ ਉਤਪਾਦਨ 30.55 ਮਿਲੀਅਨ ਟਨ ਦੇ ਔਸਤਨ ਤੇਲ ਬੀਜ ਉਤਪਾਦਨ ਦੇ ਮੁਕਾਬਲੇ 5.56 ਮਿਲੀਅਨ ਟਨ ਵੱਧ ਹੈ।
2020-21 ਦੌਰਾਨ ਦੇਸ਼ ਵਿੱਚ ਗੰਨੇ ਦਾ ਕੁੱਲ ਉਤਪਾਦਨ 399.25 ਮਿਲੀਅਨ ਟਨ ਹੋਣ ਦਾ ਅਨੁਮਾਨ ਹੈ। 2020-21 ਦੇ ਦੌਰਾਨ ਗੰਨੇ ਦਾ ਉਤਪਾਦਨ 36.2.07 ਮਿਲੀਅਨ ਟਨ ਦੇ ਗੰਨੇ ਦੇ ਔਸਤਨ ਉਤਪਾਦਨ ਦੇ ਮੁਕਾਬਲੇ 37.18 ਮਿਲੀਅਨ ਟਨ ਜ਼ਿਆਦਾ ਹੈ।
ਕਪਾਹ ਦਾ ਉਤਪਾਦਨ 35.38 ਮਿਲੀਅਨ ਗੰਢਾਂ  ਹੋਣ ਦਾ ਅੰਦਾਜਾ ਹੈ, ਜੋ ਕਪਾਹ ਦੇ ਔਸਤਨ ਉਤਪਾਦਨ ਨਾਲੋਂ 3.49 ਮਿਲੀਅਨ ਗੰਢਾਂ ਵੱਧ ਹੈ। ਪਟਸਨ ਅਤੇ ਮੇਸਤਾ ਦੇ ਉਤਪਾਦਨ ਦਾ ਅਨੁਮਾਨ 9.56 ਮਿਲੀਅਨ ਗੰਢਾਂ  ਦਾ ਹੈ।
ਵੱਖ -ਵੱਖ ਫਸਲਾਂ ਦੇ ਉਤਪਾਦਨ ਦਾ ਮੁਲਾਂਕਣ ਰਾਜਾਂ ਤੋਂ ਪ੍ਰਾਪਤ ਅੰਕੜਿਆਂ 'ਤੇ ਅਧਾਰਤ ਹੈ ਅਤੇ ਹੋਰ ਸਰੋਤਾਂ ਤੋਂ ਉਪਲਬਧ ਜਾਣਕਾਰੀ ਦੇ ਨਾਲ ਪ੍ਰਮਾਣਿਤ ਹੈ।
2020-21 ਲਈ ਅਨਾਜ ਦੇ ਉਤਪਾਦਨ ਦਾ ਚੌਥਾ ਅਗਾਊਂ ਅਨੁਮਾਨ